
Em amade ne zêdetir PêsmeTee ibisîuim Kobanê 


ff 


Serokê Herêma Kurdistanê Mesûd Barzanî 
ragihand ku ew amade ne zêdetir Pêşmerge 
bişînin Kobanê. 

Barzanî di daxuyaniya xwe ya di malpera fermî 
ya serokatiyê de wiha got: “Ji roja ku êrîşan li 
ser Kobanê destpêkir me xwest ku em alîkariyê 
bigîhînin herêmê. Lê ji ber zahmetiyên heremê 
û dorpêça terorîstan ya li ser rêyan ew mumkûn 
nebû.” 

Barzanî da zanîn ku derbarê mijarê de bi 
rayedarên DYA yê re çendîn car têkilî danîne 
û wiha domkir, “Bo ku em bikaribin Peşmerge 

bişînin Kobanê em bi hemû dostên xwe re ketin têkiliyê. Wezîrê Karên 
Derve yê DYA yê John Kerry diyarkir ku ew bo kanîkirina Tirkiye yê hewil 
didin. Em jî çendîn car bi rayedarên Tirkiye û DYAyê re li ser mijarê ax- 
ivîn. Ji ber ku îmkan nebû ku bê destura DYA û Tirkiye’yê em Pêşmerge 



bişînin Kobanê.” 

Barzanî li ser hevdîtinên bi nûnerên PYD’ê re 
jî wiha axivî: “Nûnerên PYD’ê gotin ku pêdiviya 
wan ne bi Pêşmergeyan lê bi çekên giran heye. 
Me jî li ser daxwaza wan çekên giran û bo bi- 
karanîna wan hêzeke Pêşmergeyên pispor şand. 

Hêvîdarim ku ji bo parastina Kobanê alîkariya 
pêwîst bikin.” 

Barzanî di civîna li gel nûner û konsolên hêzên 
hevpeymaniya navnetewî de cîh digirin de jî da 
zanîn ku Pêşmerge ji bo parastina mafên sivîlan 
û mafên mirovî hassas tevdigere. 

Barzanî diyarkir ku Pêşmerge bi piştgiriya hevpeymaniyê serfiraziyên 
girîng bidestxistine û wiha got: 

”Ev serkeftinên Peşmergeyan pîlanên terorîstên DAIŞ’î yê girêdana 
Deşta Musilê û çola Sûriye yê têk birin." 

Li Kobanê dîdara dîrokî 



Zimanê aştî û 
yekîtiyê pêwîst e 


Piştî banga Serokê Rêveberiya 
Herêma Kurdistanê Mesûd Bar- 
zanî, ku hêzên kurd ên Rojava li 
Duhokê li hev civiyan û li ser 3 
xalan peyman îmze kirin, di nav 
kurdan de hêviya yekîtiyê geş bû 
û niqaşên li ser vê babetê ketin 
rojevê. Di van rojên ku hêviyên 
jîndar bûne de rojnameva huner- 
mend, ronakbîr û bi giştî enteli- 
jensiya ya kurd, li ser vê babetê 
daxuyaniyan didan. Rûpel 04 


► 


Peşmergeyên ku ji bo tevlî berxwedana Kobanê bibin, 
ji Hewlerê bi rê ketin, ji Sîlopî heta Pirsûsê bi coş hatin 
pêşwazîkirin. Girseyên ku bi alayên Kurdistanê dake- 
tin ser rêyan, Peşmergeyan hembêz kirin û ji bi hevre 
rondikên hesretê barandin. Pêşwazîkirina Peşmerge- 
yan ya ji dilûcan wek hesreta dîrokî ya gelê kurd bo 
yekbûna netewî tê nirxandin. Ji ber pêşwaziya germ, 
konvoya Peşmerge rêya 6 katjimêran di 19 saatan de 
temam kirin. Peşmergeyên ku êvara înê gihîştin bajêr, 
bi dûrişmên “Bijî Kobanê" derbasî bajêr bûn. 


► 


Nûnerê taybet yê hevpeymana dijî DAÎŞ’ê generalê 
emerîkî John Allen piştî hevkariya Peşmergeyan bo 
şerwanên YPG’ê, got; “Wê êdî pêşdeçûna DAÎŞ’ê bê 
sekinandin û Kobanê êdî nakeve.” Li aliyê din êrişên 
DAÎŞ’ê yên ji bo bidestxistina dergeha sînor ji aliyê 
şerwanên YPG’ê ve hatin berbendkirin. Çav li re ye ku 
di çend rohên dahatû de hêzên parastina Kobanê; YPG 
û Peşmergê ji bo derxistina DAÎŞ’ê ji heremê dest bi 
êrêşan bikin. Li aliyê din roja î’ê Mijdarê wek n Roja 
Kobanê” hat îlankirin. Rûpel 02-03 


A /V - /V 1 • /V • /V 

Aşiti abonye ji 
geş dilce 

Her çiqas di lêkolînên aboriyê 
de bajarên Bakurê Kurdistanê 
di dawiya lîsteyê de cîh bigre jî, 
ku em li salên 1930’î dinêrin 
tablo dijberê vê rewşê ye. Bajarên 
Kurdistanê di demên pêş de têra 
xwe dikirin û di ser de jî alîkariya 
aborî didan bajarên din. Kurdistan 
di warê ajal û çandiniyê de kêrhatî 
bû li bi şerê re tehrîbatek giran re 
rû bi rû ma. Rûpel 08 


Mehmet Gûltekin 


Helbestên Şerefxanê Bidlîsî 

Rêwitiya Pêşmerge ya yekîtiya netewî 


G eşedanên di derheqê parastin 
û dorpêça DAIŞ’ê ya li ser 
Kobanê, çendîn hefte ne 
ku di rojeva cîhanê de cîh digire û 
piştî ku Pêşmerge jî berê xwe da 
Kobanê, niqaş gihîştin asteke din. 
Peymana Duhokê ku di navbera 
kurdên Rojava de hate pesendkirin 
yekîtiya kurdan dabû destpêkirin 
û bi çûyîna Pêşmerge ew rastî 
zexmkirin. Rêwitiya Pêşmerge li 
Kurdistana Bakûr rastî eleqeyeke 
germ hat, li hemû navçeyên ku 
karvana Pêşmerge tê re derbas bû bi 
deh hezaran kes daketên ser rêyan 
û bi dilgermî peşwaziya Pêşmerge 
kirin. Ji ber ku li her navçeyê rê ji 
aliyê gel ve hatin girtin karvana 
Pêşmerge neçar ma ku bi giranî 
bimeşe û rêya ku Pêşmerge 
dikarî di 9 seatan de biqedîne 
dirêjî 19 seatan bû. Li aliyê 
din jî hatina Pêşmerge 
bo ciwanên kurd ku li 
Kobanê şerê DAIŞ’ê dikin 
jî bû çavkaniyeke moral 
û motîvasyonê. Wekî din 
derbasbûna ASA’yê ya li 
gel Kobanê ku ji 
aliyê raya giştî 
ve dibû sedema 
nîqaşan jî hate 
ragihandin. 

Nûnerên PYD 
û YPG’ê ku me 
pê re pêywendî 
danî jî diyar 
kirin ku ASA 
neketiye nava 
Kobanê lê 
yekîneyên 
ASA’yê ku li 
wir şer dikin 
jî yên ku di 
çarçoveya Pey- 
mana Bûrkan 


E1 Firat de zêdetirî salekê ye li wir şer 
dikin in. Di derheqê şerê li Kobanê, 
çûyîna Pêşmerge û mijarên têkildar 
Berdevkê Çapemeniyê yê YPG’ê 
Polat can, Endamê ENKS’ê Nesredîn 
Îbrahîm û Hevseroka PYD’ê Asya 
Abdullab agahî dan BasNûçe’ê. 

ASA’ya rastî li gel me ye, yên 
din hêmanên Tirkiye’yê ne 

Can ku têkildarî mijara derbasbûna 
Arteşa Azad a Sûrî (ASA) jî rexne 
li Tirkiye kir û diyarkir ku ASA ya 
rast zêdetirî salekê ye ku li Kobanê 
li gel YPG’ê şerê DAIŞ’ê dike wiha 
got, “ASA ya rastîn li gel 
me şerê DAIŞ’ê dike. 
Yên dîtir hêmanên 
Tirkiye’yê ne û çete 
ne. Tirkiye meaş 
û çekan dide 
wan da kul i 




danên dawî 


Berdevkê Wezareta 
Hîkmet di derbarê gef^ 
yên derbasbûna Pêşmerge ya 
koordînasyona di navbera YPG’ê 
Hêzên Pêşmerge û eniyên şer yên B 
de agahî da BasNûçe’yê. 


hemberî rejîmê şer bikin. 

Can wekî din jî balkişand ser 
xwepêşandanên ku bo piştgiriya 
Kobanê têne lidarxistin û wiha got, 
“Xwepêşandanên ku bo Kobanê li 
Kurdistan û cîhanê têne lidarxistin 
xwedî girîngiyekê ne. Wan gelek 
deq û dolab eşkere kirin û tek birin. 
Daxwaza me ew e ku bi awayekî 
medenî denge me bigîhîjînin cîhanê. 
Li Kobanê berxwedaneke dîrokî tê 
meşandin li têkildarî vê kesên siyasî 
û diplomat nikarin ku dengê vê 
berxwedanê bizivirînin serkeftineke 
netewî û jê xwedî derkevin.” 

Hatina Pêşmerge nakokiyan ji 
holê rakir 

Endamê Sekreteriya Giştî yê 
Lijneya Bilind a Netewî ya Kurdên 
Sûriyeyê(ENKS) Nûredîn Îbrahîm jî 
di derbarê çûna Pêşmerge ya Kobanê 
de diyar kir ku çûna Pêşmerge ya 
Kobanê nîşaneya daxwaza azadiyê ya 
gelê kurd e û ev hem erkeke neteweyî 
û hem jî erkeke mirovî ye. Îbrahîm 
got: “Li Kobanê gelê me bi komku- 
jiyê re rû bi rû ye. 400 gund hatin 
wêrankirin û bi hezaran mirovên me 
neçar man ku koçbikin. Li hember 
arîşeyan çûna Pêşmerge ya Kobanê 
helwesteke biratî û mirovî e û di cî de 
ye. Ji bo dawîlêhanîna terora li ser 
Kurdistanê ev gav, gaveke dîrokî ye.” 
Îbrahîm, destnîşankir ku bi vê gavê 
wê nakokiyên di navbera kurd- 
an de ji holê rabin. Di derbarê 
çûna hêzên Artêşa Azad de 
jî Nûredîn Îbrahîm got, 
‘Kesên ji bo alîkariyê 
werin, deriyê kurdan 
ji wan re vekirî ye û 


ji bo tevlîhevî rû nedin, bi YPG’ê re 
koordînasyonekê pêk bînin û li gor 
vê koordînasyonê tevbigerin.’ 

Nûredîn Îbrahîm da zanîn ku ew ji 
Peymana Duhokê ya ku hefteya borî 
hatibû îmzekirin bi hêvî ne û wiha 
dom kir: “Li dû Peymana Duhokê 
çend hevdîtinên din jî hatin kirin. 
Mijara van hevdîtinan bi giranî li ser 
pêkanîna biryarên ku di Peymana 
Duhokê de hatibûn stendin bûn. Di 
rojên pêş de jî ewê hevdîtinên me 
yên bi TEV-DEM’ê re dom bikin.” 


alîkariya alavên leşkerî pir girîng e.” 

Hevseroka PYD Asya Abdula da 
zanîn ku bi Artêşa Azad re ji berê 
ve hevpeymanek wan heye û di vê 
çarçoveyê de hin komên Artêşa Azad 
ji destpêkê ve li Kobanê li dij DAÎŞ’ê 
şer dikin. 


Hatina Pêşmerge ji bo yekîtiyê 
pir girîng e 

Hevseroka PYD’ê Asya Abdula 
jî da zanîn ku DAIŞ, bê navber ji 
deverên din çek û çekdar arasteyî 
Kobanê dike û bi vî awayî êrîşên xwe 
didomîne. Asya Abdula bi bîr xist 
ku ji bo bidestxistina deriyê sînorê 
Tirkiyeyê DAIŞ êrîşên xwe li ser xeta 
sînor û li rojhilatê Kobanê gur kiriye 
û dom kir: “Her çiqas DAIŞ xwedî 
çekên giran be jî û bi van çekên giran 
êrîşê Kobanê bike jî berxwedêrên 
kurd nahêlin ku DAIŞ bi pêşkebe û 
deriyê sînor bidest bixe.” 

Di derbarê hatina Pêşmerge ya Ko- 
banê de jî Asya Abdula anî ziman ku 
hatina Pêşmerge hem ji bo yekîtiya 
neteweyî û hem jî ji bo domandina 
berxwedanê pir girîng e. Abdula da 
zanîn ku Pêşmerge gîhîştiye Pîrsûsê 
lê heta niha derbasê Kobanê nebûye 
û got: “Pêşmerge, li gel YPG’ê di 
nav têkiliyan de ye û bawer dikim di 
demek nêz de derbasê Kobanê bibe. 
Weke tê zanîn berxwedana Kobanê 
di asta herî bilind de ye û hatina 


& 




Helgurt Hîkmet: YPG bixwaze 
emê bêtir Pêşmerge bişînin 

Berdevkê Wezareta Pêşmerge Hel- 
gurt Hîkmet di derbarê geşedanên 
dawî yên derbasbûna Pêşmerge ya 
Kobanê, koordînasyona di navbera 
YPG’ê û Hêzên Pêşmerge û eniyên şer 
yên Başûr de agahî da BasNûçe’yê. 
Helgurt Hîkmet got: “Wekî Serok 
Barzanî jî ragihand; Eger YPG bix- 
waze em amade ku bêtir Pêşmerge 
bişînin Kobanê.” 

Pêşmerge bi daxwaza Rojava çû 
Kobanê 

Berdevkê Wezareta Pêşmerge 
Helgurt Hîkmet da zanîn ku Hêza 
Pêşmerge ya ku çûye Kobanê, hêzeke 
xurt a piştgiriyê ye û li ser daxwaza 
rayedarên Rojavayê Kurdistanê, bi 
mebesta alîkariya ew hêzên ku li dij 
terorîstên DAIŞ’ê di nav şer de ne 
çûye Kobanê. Hîkmet anî ziman ku 
Pêşmerge, bi daxwazkirina Reve- 
beriya Herêma Kurdistanê(RHK) 
a ji Tirkiyeyê û her wiha bi 
xwestina Dewletên Yekgirtî yên 
Amerîkayê(DYA), Tirkiye rê daye û bi 
ser Tirkiyeyê ve jê re rê hatiye vekirin 
û bi vî awayî karibûye biçe Kobanê. 

Li ser dîroka vegera vê Hêza 
Pêşmerge jî Helgurt Hîkmet da zanîn 
ku vegera vê Hêza Pêşmerge ne diyar 
e û heta pêwîstiya YPG’ê bi Pêşmerge 
hebe wê Pêşmerge li Kobanê bimînin. 
Hîkmet got: “Me ne ji bo dîrokeke 
diyarkirî Pêşmerge şandin Kobanê. 
Pêşmerge heta karê xwe temam neke 
venagere û eger pêwîst be, wekî ku 
Cenabê Serokê Herêma Kurdistanê 
Mesûd Barzanî jî daxuyand, eger di 
siberojê de li Kobanê pêwîstiya YPG’ê 
bi zêdekirina hêza Pêşmerge hebe, 
Pêşmerge amade ye bi hêzên xwe yên 


Êrîş li ber deriyê sînor gur bûn 


Di şerê li Kobanê de ku di medyaya cîhanê de bi berfirehî cîh digire 
de raseriya psikolojik di deste YPG’ê de ye û şer bi hemû gurahiya 
xwedidome. Berdevkê Çapemeniyê yê YPG’ê Can têkildarî mijarê da 
zanîn ku DAIŞ di rojên dawî de zêdetir giraniyê dide Deriyê Sînor 
Murşîtpinar û li tu eniyan DAIŞ’ê ti peşveçûn bidest nexistine. Can 
wiha domkir, “Piştî ku DAIŞ’ê giraniya xwe da deriyê sînor, li eniyên 
din pevçûn hinekî siviktir bûn. Li gel vê jî ji gelek eniyên din endamên 
xwe arasteyî vî alî dikin da ku têkçûyîna xwe veşêrin. Ji ber ku ji dûr vê 
êrîşî deriyê sînor dikin jî çekên giran dikşînin vir û bi wan êrîş dikin. Lê 
li gelek cîhan hatin şikandin û nikarîn ku xwe bigihîjînin deriyê sînor. 
Bi erebeyên bombe barkirî êrîşî dikin da ku karibin xwe bigiîhinin derî 
lê nikarîn ku bi vê rê jî biserkevin. 


Niha bi topên hewan êrîş dikin û bêhtir jî berê xwe didin herêma 
gumrikê. Zêdetirî van tapên hewan li Bakûr dikevin. Ermanca wan ew 
e ku deriyê sînor têxin destê xwe da kû pêywendiya bi Kobanê re têk 
bibin û alîkariyên ku ji bo Kobanê têne şandin qut bibin.” 

Polat Can hatina Pêşmergeyan a ji ser Kurdistana Bakûr re jî di 
çarçoveya yekîtiya netewî de weke ‘gaveke dîrokî’ bi navkir û wiha 
dirêjî da axaftina xwe, “Di destpêkê de tîmeke ku ji 10 kesan pêk dihat 
bo lêkolînkirinê derbasî Kobanê bûn, li wir civînek hatelidarxistin û 
di derheqê qadê de agahî hatin parvekirin. Pişt re jî hêza Pêşmerge bi 
temamî derbasbûna. Bo piştgiriya brayên xwe hatina Pêşmerge tiştekî 
watedar û cîhê şanaziyê ye. Ew rastî dê deriyê gelek xalên ku xitimî ne 
jî veke.” 


Mixatabê me YPG ye 
ne Artêşa Azad e 


Di derbarê eniyên şer ên Başûr 
de jî Hîkmet diyar kir ku li başûr, 
hêzên Pêşmerge eniyên xwe xurt 
dikin û di her eniyan de amadek- 
ariyên xwe dike û ewê di vî şerê li 
dij DAIŞ’ê de serkeftî be. Helgurt 
Hîkmet got: “Armanca sereke 
ya me rizgarkirina ew herêmên 
ku li gor Destûra Iraqê divê bi 
Herêma Kurdistanê ve bêne 
grêdan e. Piştî vê armanca sereke 
ya Pêşmerge biçe serî, êdî hêzên 
hevpeyman û Rêveberiya Herêma 


Kurdistanê bi hev re çi biryarê 
bidin, wê Pêşmerge amade be ku 
wan biryaran bi cih bîne.” 

Di dawiya axaftina xwe de 
Berdevkê Wezareta Pêşmerge 
Helgurt Hîkmet li ser pêwendiya 
Hêzên Pêşmerge yên ku wê 
derbasê Kobanê bibin û Artêşa 
Azad a Sûriye de jî got: “Tu 
pêwendiyeke me bi hêzên Artêşa 
Azad ên li Kobanê re tune. Mix- 
atabê Pêşmerge YPG ye ne Artêşa 
Azad e. 


din jî biçe Kobanê.” 


Biryargeha operasyone hatiye 
avakirin 

Di derbarê koordînasyona 
karûbarên şer ên li Kobanê jî Helgurt 
Hîkmet ragihand ku di navbera 
Hêzên Pêşmerge û Hêzên YPG’ê de 
koordînasyoneke baş û pozîtîf heye 
û bi mebesta xurtkirin û çalakkirina 
vê koordînasyonê biryargeheke 
operasyonî hatiye avakirin û bi vê 
rêbazê wê Pêşmerge û YPG mil bi mil 
li dij DAIŞ’ê şer bimeşînin. Helgurt 
Hîkmet wiha dom kir: “Ew hêza 
Pêşmerge ku çûye Kobanê hem hêze- 
ke şerker e û hem jî hêzeke geşedar 
e ku dikare di warê bikaranîna çekên 
giran de hêzên YPG’ê perwerde bike. 
Lê belê erka sereke ya Pêşmerge 
piştgirîdayîna şerê li dij DAIŞ’ê ye.” 

Di derbarê gengeşiya rawestina 
Hêzên Pêşmerge ya li Pirsûsê jî 
Helgurt Hîkmet zelal kir ku sedemê 
rawestina Pêşmerge ya li Pirsûsê 
sedemên rûtîn in û eger Pêşmerge 
plansaziya xwe li gel YPG’ê durust 
bike, wê derbasê Kobanê bibe. 
Hîkmet diyar kir ku li gor plansaziya 
wan wê Pêşmerge di demeke kurt de 
derbasê Kobanê bibe. 


Pêşwaziya bi coş nîşaneya yekî- 
tiyê ye 

Li ser nîqaşên destûrdayîna Tirkiye 
ya ku Pêşmerge bi ser Tirkiyeyê ve 
derbasî Kobanê bibe de jî Hîkmet 
da zanîn ku derbasbûna Hêzên 
Pêşmerge ya ji bo Kobanê, tenê ne li 
ser lihevkirina Herêma Kurdistan û 
Tirkiyeyê, bi hevpeymaniya Herêma 
Kurdistan, Tirkiye û Amerîkayê pêk 
hatiye. 

Li ser grîngiya çûna Pêşmerge û 
pêşwaziya bi coş ya gelê Bakur jî 
Helgurt Hîkmet got: “Çûna Pêşmerge 
ya Kobanê, ji bo kurdên Bakur, 

Başûr û Rojava û bi giştî ji bo hemû 
kurdên her deverên Kurdistan 
bûye hêmaneke yekîtî û moral daye 
hemû kurdan û ew pêşwaziya bi coş 
nîşaneya wê yekê ye. 

Rajnamegerên Kurd: 

Zimanê aştî û yekîtiyê pêwîst e 


Serhad Dara 


P iştî banga Serokê Rêveberiya 
Herêma Kurdistanê Mesûd 
Barzanî, ku hêzên kurd ên 
Rojava li Duhokê li hev civiyan û li 
ser 3 xalan peyman îmze kirin, di 
nav kurdan de hêviya yekîtiyê geş 
bû û niqaşên li ser vê babetê ketin 
rojevê. Di van rojên ku hêviyên jîndar 
bûne de hunermend, ronakbîr û bi 
giştî entelijensiyayên kurd, li ser vê 
babetê daxuyaniyan didan. Ji ber 
vê yekê me dest bi rêze-dosyayeke 
taybet a li ser vê babetê kiribû û bi 
vê mebestê me vê hefteyê pirsên xwe 
arasteyî rojnamegerên kurd kirin. Ro- 
jnamegerên ku di dezgehên cûda de 
dixebitin di derbarê yekitiya neteweyî 
de ramanên xwe anîn ziman.Nêrînên 
rojnamegeran wiha ye: 


Esra Çiftçi - Med Nûçe TV 

Kobanê bû hêmana yekbûyînê. 



Serdar Altan Remezan Ölçen 


Xwezî ne di van mercên şer de, di 
mercên aşt de ev pêk bihata, lê mix- 
abin. Em piştgirî didine yekîtiya çar 
perçeyên Kurdistanê. Bêguman tirk, 
dewleta tirk û çapeneniya tirk ji vê 
yekê aciz in. Ez bawer dikim ku çape- 
meniya kurd jî ji bo yekîtiyê tevdigere. 
Dibe ku kêmasî hebin lê belê emê 
yekîtiyê pêk bînin. 

Davud Özalp - Govara Ktird 
Tarihi 

Ev nêzîkahiya nav kurdan watedar 
û giranbûha ye. Di dîroka kurdan 
de yekem car nêzîkbûneke wiha pêk 
tê. Ji bo li dij neyarên xwe karibin 
helwesteke neteweyî pêk bînin divê 
hemû kurd hêza vê yekîtiyê têbigi- 
hîjin û li gor vê tevbigerin. Ezmûna 
çapemeniyê ya heta niha xerab bû, lê 
ev pêvajo, pêvajoyeke dîrokî ye û divê 
çapemenî jî bi şêweyeke yekîtîparêz 
tevbigere û rola xwe bi cih bîne. 

Dinçer Gökçe -Rojnameya Htir- 
riyetê 

Berxwedana Kobanê, Peymana 
Duhokê û çûna Pêşmerge ya Kobanê 
hewldanên dîrokî ne. Me dizanibû ku 
perçebûyîna kurdan maka pirsgirêkên 
mezin e û ji ber vê yekê divê grîngiya 
yekîtiyê baş bê zanîn. Hêzên herêmê 


jî êdî ji vê rastiyê agahdar in. Divê 
ev rastî baş bê xwendin û li gor vê 
rastiyê tevbigerin. Rola çapemeniyê jî 
pir grîng e. Divê çapemenî zimanekî 
aştiyane bikar bîne. 

Ertûş Bozkurt - Stêrk TV 

Ji ber ferasetên nijadperes,t kurd 
dabeşî çar perçeyan bûbûn, lê êdî 
dîrok yekîtiyê li kurdan ferz dike. 

Bi Peymana Duhokê, peymanên ku 
sed sal berê kurdan perçe kirine pûç 
bûne. Gelê kurd hêz û moralê yekîtiyê 
hest kir û dixwaze yekîtî pêk bê. Divê 
çapemeniya kurd jî berjewendiyên 


û Kerkûkê, li dûv Peymana Duhokê 
li Kobanê jî hêzên leşkerî bi hev re 
tevdigerin. Ev geşedanên pir erênî ne 
lê belê bareke mezin dikeve ser milê 
çapemeniyejî. Divê çapemeniya kurd 
tafilê bersiva êrîşên çapemeniyên 
dijminan bide. 

Serdar Altan - tMC TV 

Di vê pêvajoya ku li dij kurdan 
êrîşên kureyî pêk tên de, li ser kur- 
dan pêwîstiya yekîtiyê ferz bû. 
Beşdarbûna PKK’ê ya şerê başûr û 
beşdarbûna Pêşmerge ya şerê Kobanê 
awêneya vê pêwîstiyê ye. Peymana 



Erol Mintaş Davut özalp Faruk Balikçi Ferhat Mehmetoglu 


Rewşa dawî jî 
piştrast kiriye ku bo 
kurdan rêya herî bi 
xêr yekîtî ye 



Esra Çiftçi 


Di asta heyî de divê 
medya ya kurd jî zi- 
manê aştî û yekîtiyê 
bikarbîne 



Necip Çapraz 


Mutlu Civiroglu 


Ertuş Bozkurt 


» 

Veli Buyukşahin 


gelê kurd derxe pêş, bi vê mebestê 
tevbigere û bi hemû aliyên kurd re 
hemrengiyekî pêk bîne. 

Necip Çapraz - Ytiksekova 
Haber 

Peymana Duhokê û çûna Pêşmerge 
ya Kobanê geşedanên dîrokî ne. Di 
kurdan de baweriya yekîtiyê geş 
kirine. Êdî divê çapemenî jî bi ber- 
pirsyarî tevbigere. Divê ne wek pen- 
cereyên bîrdoziya aliyên ku pê ve grê- 
dayî ne, weke dezgehên geşedandina 
hesta neteweyî tevbigerin. Ev tenê 
daxwaziya me nîne, daxwaziya hemû 
gelê kurd e. 

Ramazan Ölçer - Rojnameya 
Azadiya Welat 

Mixabin bi êrîşên DAIŞ’ê yekîtî pêk 
hat. Êrîşên DAIŞ’ê rastiyê li ber çavên 
kurdan raxist. Piştî Şengal, Mexmûr 


Duhokê û hevkariya şerê li dij DAIŞ’ê 
ji bo yekîtiyê bûne wesîleya bingeheke 
tekûz. Heta niha çapemeniya kurd 
roleke erênî pêk nehaniye, lê ji îro pê 
ve divê rola xwe baş bi cih bîne. 

Faruk Balikçi - Cemiyeta Roj- 
namegerên Başûr-Rojhilat 

Piştî Kobanê êdî li Rojhilata Navîn 
di dewsa Bihara Ereban de Bihara 
Kurdan destpêkiri ye. Di vê pêvajoyê 
de yekîtiya nav kurdan pir watedar e. 
Di warê polîtîk û bihêzbûna li herêmê 
jî wê kurd gellek destkeftiyan bi dest 
bixin. Di vê pêvajoyê de rola çape- 
meniyê jî hêmaneke pir grîng e. 

Kemal Avci — Rûdaw 

Ev pêvajo bi me dide zanîn ku kurd 
çiqas nêzî hev dibin bi ser dikebin 
û çiqas dûrî hev dibin têk diçin. 
Geşedanên dawî ji alî hemû kurdan ve 


bi kêfxweşî tê pêşwazîkirin. Her çiqas 
tecrûbeyên xweşbîn tunebin jî, ji îro 
pê ve divê dezgehên çapemeniya kurd 
jî ferasetên weşanên xwe li gor hesta 
yekîtiya neteweyî bi keys bikin û xwe 
ji bin nîrê bîrdoziyan rizgar bikin. 

Veli Btiytikşahin - TV10 

Dema ku kurd di nav xwe de gavên 
xurtkirina yekîtiyê dihavêjin netew- 
eyên din aciz dibin, li dij derdikebin 
û hewl didin peşkê li yekîtiya wan 
bixin. Lê di vê pêvajoyê de gringiya 
yekîtiya kurdan xwe li rûyê wan dixe. 
Helwesta çapemeniya tirk bê wate û 
xeter e. Her çiqas arîşeyên ferasetên 
cûda hebin jî, di vê pêvajoyê de, divê 
çapemeniya kurd helwesteke hevpar û 
yekîtîparêz nîşan bide. 

Erol Mîntaş - Kurdistan TV 

Di vê pêvajoyê de rola çapemeniya 
kurd pir mezin e. Bi gellek zehm- 
etiyan yekîtiya neteweyî gihîştiye 



asteke baş. Ji ber vê yekê divê divê 
çapemeniya kurd zimanekî erênî 
bikar bîne û xwe ji helwestên reşbîn 
dûr bixe. Di rastî de jixwe em rêzikên 
gerdûnî yên çapemeniyê pêk bînin di 
heman demê de emê peywira xwe jî bi 
cih bînin. 


Mutlu Civiroglu - Radyoya 
Dengê Amerîkayê 

Geşedanên li Rojava û peyamên 
raya giştî ya kurdan giyaneke netew- 
eyî ya nû derxistiye holê. Peyamên 
YPG’ê, yên Hewlêrê û yên perçeyên 
din ên Kurdistan erênî ne. Çûna Ko- 
banê ya Pêşmerge hem grîng û hem 
jî watedar e. Mixabin çapemeniya me 
bi partiyên siyasî ve grêdayî ne lê belê 
Kobanê piştgiriya çapemeniya cîhanê 
stend û wê piştgiriya çapemeniya 
kurd jî bistine û distîne jî. 


Ferhat Memetoglu - Kurdsat 

Xwesteka yekîtiya çar perçeyên 
Kurdistanê ji berê ve hebû lê hewl- 
danên beriya niha dibûn qurbanên 
gengeşiyên siyasî. Lê êdî rewş 
diguhere û ev guherîn bi parastin û 
helwesteke hevpar, ji nû ve dizê û bi 
berxwedana Kobanê tê îlankirin. Di vê 
pêvajoyê de divê çapemenî jî piştgirî 
bide yekîtiya neteweyî. 

Pêvajoya Çareseriyê ber bi ku de? 


P iştî îddiayên ku Tirkiye 

piştgiriya DAIŞ’ê ya di çar- 
çoveya êrîşên li ser Kobanê 
dike, di bûyerên ku di 6 - 7 ’ê îlonê de 
qewimîn de nêzî 40 kesî jiyana xwe 
jidestda û Pêvajoya Çareseriyê kete 
tengasiyê. Di çalakiyên bi çekî yên ku 
li Çewligê de du polîs û li Kagizmanê 
jî 3 Gerîllayan jiyana xwe jidest- 
dan û pişt re jî li Gewer û Amedê 
çalakiyên bi heman rengî pêkhatin 
û 4 leşkeran jiyana xwe jidestdan. 

Ew çalaki bûn sedema ku Pêvajoya 
Çareseriyê arasteyê rawestandinê bê 
û li gel rewşê ji aliyê nûnerên KCK û 
rayedarên hikumetê ve jî daxuyani- 
yên tund hatin kirin. 

Cîgirê Serokwezîr Bulent Armç 
di daxuyaniyeke xwe de diyarkir ku 
egera bi dawîbûna pêvajoyê heye û 
pişt re jî hin geşedanên ku bi awayekî 
fermî nehatine piştrastkirin qewimîn. 
Di vê çarçoveyê de tê gotin ku 
hevdîtinên di navbera Serokê PKK’ê 
Abdullah Öcalan û şandeya HDP’ê 
êkdihatin hatine rawestandin. 

ku hewildanên ku ew du sal 
i awayekî aştiyane bo çareseriyê 
didomin bi dawî bibin di nava raya 
giştî de bû sedema ragêşiyê. Tevî 
ku ji aliyê hikûmet û HDP’ê ve tû 
agahî têkildarî mijarê nehatin kirin, 
nûçeyên neyênî ji aliyê çapemeniyê 
ve têne weşandin. Di derheqê mijarê 
de Parlementerê HDP’ê Kemal Aktaş 
û endama şandeya imrali’yê Perwin 
Buldan pirsên BasNûçe’yê bersivan- 
din. 



Me pêvajo hi dawî neanî, heger 
ku wan anîbe haya me jê nîn e 

Nûçeyên ku iddiaya rawestan- 
dina hevdîtinên imrali’yê dikin 
têne weşandin. Tiştekî bi vî 
rengî heye 

Buldan: Agahiyeke me ya bi vî 
rengî nîn e. Ti agahiyên ku bi awayekî 
fermî gihîştine me nîn in. Me jî hîn 
bo çûyîna giravê serlêdanek nekiriye. 
Em jî daxuyaniyên ku ji aliyê hiku- 
metê ve têne kirin dişopînin lê bi 
awayekî fermî ti tişt bo me nehatiye 
ragihandin. 

Tê gotin ku serlêdana şandeyê 
ya dawî hatiye redkirin. Qet ser- 
lêdanek we hatiye redkirin? 

Me ti serlêdan nekirin. 

‘Tê gotin ku Pêvajoya Çare- 
seriyê bi dawî hatiye. Hun çi 
difikirin? 

Me dawî li pêvajoyê neanîye. Ger 
ku wan anîbe haya me pê nîn e. Lê ew 
jî di daxuyaniyên xwe de tînin ziman 
ku pêvajo bi dawî nehatiye. 

Di demên dawî de li herêmê 



Perwin Buldan 


Ger ku li ser 
xalên nîqaş li 
ser hatine kirin 
gav nayên avê- 
tin pêvajo dikeve 
xeterê. Haya me 
ji dawîbûna pêva- 
joyê nîn e 



hin bûyer diqewimin ku di 
encama van de hin leşkeran 
jiyana xwe ji dest dan. Kes li van 
çalakiyan xwedî dernakeve. Ew 
mijar dê bandoreke çawa li ser 
pêvajoyê bike? 

Di derheqê van bûyeran de lêkolîn 
û lêpirsîn têne kirin. Lêpirsîneke 
berbiçav û somut li ser mijarê tê 
meşandin. Em jî di derheqê mijarê 
de bi awayekî vekî û zelal dibêjin 
ku berpirsê van bûyeran kîbe dê bê 
cezakirin. 

Di derheqê sekreterya ya 
ku bo Öcalan wê bê avakarin 
de Sirn Stireyya Önder dax- 
uyaniyek weşand lê Arinç jî 
daxuyaniyeke berevajî vê da. 
Sekreterya di çi rewşê 
de ye? 

Ji ber ku hîn hevdî- 
tin pêk nehatiye li 
ser van mijaran 
jî dan û standin 
nayên kirin. 

Nexwe hun 
li ser van 
mijaran qet 
neaxivîne? 

Ji ber ku hevdîtin 
pêk nehatiye em li ser 
van neaxivin. Çend roj 
in ku di rojeva me hemûyan 
de karesata li Karamanê heye. Ji ber 
vê karesatê em nikarin hevdîtinan jî 
pêk bînin. Niha em di rewşeke raw- 
estiyayî de ne. 

Dema ku encamên berbiçav 
nebin pêvajo tewş dibe 

Ji aliyê çavkaniyên nêzî 
hikûmetê ve nîqaşên bi dawîbû- 
na pêvajoyê têne kirin. Hun çi 
difikirin? 


Kemal Aktaş: Ne pêkan e ku 
meriv van agahî û daxiyaniyan bi 
awayekî erenî binirxîne. Pêvajoya 
Çareseriyê rewşeke ku zêdetirî du 
salan e bi piştgiriya herkesî, bi ked û 
hewildanên mezin didome. Herkes 
jê xwedî derket. Ji ber vê jî raw- 
estîna kuştin û rijandina xwînê weke 
serkeftineke mezin hate qebûlkirin. 

Ji destpêkê vîr de herdû alî jî bo 
berdewamiya pêvajoyê û pediviya vê 
yeke dixebitin û agahiyên bi vî rengî 
didin. Ji ber ku encameke berbiçav 
derneketiye û gavên pratîk nehatine 
avêtin, bi hesabên biçûk,teng û li gor 
berjewendiyan dibin sedema xeteriya 
pêvajoyê. Em hemû dizanin ku ji ber 
sedemên wiha car car pêvajo ketiye 
astên xeter û bi rîst. Di rewşên ku 
pirsgirêkan rû dan, bê çare- 
serî qewimî û pêvajo ket 
rewşeke bi zehmet, ne 
pêkan e ku mijar ber bi 
asteke bi gef û talûkê 
bê kişandin. Divê 
herkes ji daxuyanî 
û nêzikahiyên bi vî 
rengî dûr bisekine 
û ew nebin mijara 
danûstandinê. 

Di rojên dawî de li 
herêmê di êrişên çek- 
darî de gelek leşkeran 
jî jiyana xwe ji dest dan û tê 
gotin ku sedema rawestandina 
pêvajoyê ev bûyer in? 

Qewimîna hin bûyeran û pêkhatina 
hin mirinên cuda cûda tiştekî nîşanî 
me didin. Di hevdîtin bi birêz Öcalan 
û şandeya partiya me re her tim 
daxwaza gavên pratîkî, lezgîniya bi 
encamkirinê û gîhandina pêvajoyê 
ya bingeheke yasayî tê kirin. Dema 
ku pêvajo bo demeke ne diyar dirêj 
bibe, nêzikahiyên çareseriyê negihîjin 
pratîkê û gavên mayînde nayên avêt- 
in, çareserî negihîji qonaxeke bi ewle, 
wê ew astengî û akamet pêk bên. 


Daxuyani- 
yên ku şande dide li 
ser mijarên ku lihevki 
rin pêk hatiye têne dayîn 
Kesek nikari ji ber xwe 
biaxive 


Dibe ku hin tiştin din ên mezintir jî 
bibin. Ew tiştekî veşartî nîn e. Bi ya 
min, bo çareseriyê, di demên wiha 
kaotik de daxuyaniyên neyênî, rawes- 
tandina muzakereyan û bazarkirina 
hin mijran û bo hin tiştan gef xwarin 
ne tiştekî erênî ye. Divê herkes ji vê 
helwestê dûr bisekine. Avêtina gavên 
berbiçav û lezgîn, dê pêvajoyê di nava 
xwe de jî bigîhîjîne qonaxeke ewle û 
wê hin zehmetî ji holê rabih. 

Meseleya avakirina sekretery- 
ayê ji nişke ve kete rojevê û hin 
daxuyaniyên berevajiyî mijarê jî 
têne dayîn 

Di vê mijarê de bêyî nirxên ku 
me bi hevalan re di nava xwe de 
kirin û di encamê de jî hin agahî bi 
çapemeniyê re parvekirin tiştekî dîtir 
tune ye. Hevalên me agahiyên ku 
ji giravê distînin bi awayekî zelal û 
vekirî bi çapemenî û raya giştî re par 
ve dikin û li ser vê nirxandin pêk tên. 
Herwiha ew daxuyaniyên ku hevalên 
me didin jî, di encama hevdîtinên ku 
di navbera şandeya dewletê û Öcalan 
de pêk tên bi şûn de têne kirin û li ser 
hin lihevkirinan ew daxuyanî têne 
dayîn. Herkes dizane ku kesek nikarê 
li gor hişên xwe derkeve pêşberî 
çapemeniyê û di derheqê Öcalan û 
hevdîtinan de agahiyan bide. Di van 
daxuyaniyan de jî tê gotin ku Öcalan 
pir giringiyê dide gavên ku têne 
avitin û ew daxuyanî bi hayîdariya 
herdû aliyan û piştî hevdîtinên wan 
têne kirin. Herwekî din, agahiyên ku 
hevalên me didin, yên ku Öcalan piştî 
hevdîtinên bi şandeya dewletê re dide 
hevalên me nin. Qonaxa nû, weke 
qonaxa muzakereye tê bi navkirin. Di 
çarçoveya vê rastiyê de jî avakirina 
sekreteryayê meseleyeke ku li ser 
nîqaş hatine kirin û hetiye pesendki- 
rin e. Avakirina komîsyon û şandeyên 
çavdêriyê jî dîsa di çarçoveya vê 
mijarê de ye. 

Kiryarên dewletê bi riya mezheban 

Asîmîlekirina bi mezheban 


Abdulhakim Gunaydin 

C eladet Alî Bedirxan di 

tesbîta xwe ya meşhûr de 
dibêje, netewe bi ziman û ol 
ji hev cuda dibin. Ji sosyolojiyê ve 
şîroveyeke li cihê xwe ye. Lê diyar e 
Mîr, hêmanek kêm hiştiye. Em jî wê 
temam bikin: Mezheb. 

Netew, bi ziman, ol û mezheb yanî 
şîroveya wî dînî dabeş dibin. Eger 
dînê du neteweyan cûda be, yek di 
ya din de nahele. Ziman jî ji hev ferq 
bin dîsa xweserî û resenî parastî 
dimîne. Li gel van divê em mezhebê 
jî bînin ziman ku di temamê tarîxê 
de faktoreke diyarker yê sosyolojiyê 
ye. Hetta em dikarin terîqetê jî li ser 
vê rêzbendiyê bijmêrin. Lê bila ew 
bimîne mijareke din. Em niha berê 
xwe bidine mezheb... 

Li gorî zanyariyên tarîxî, li hinek ci- 
han sunnîtiyê û hin cihan jî bi taybetî 
şafiîtiyê xweserî û reseniya kurdan 
parastiye. Ziman, urf, adet û tarîxa 
wan li ser piyan hiştiye. Kiriye ku ew 
wekî neteweyeke cûda û rengekî cihê 
bêne dîtin û xwe biparêzin. 

Komarê xwestiye şafiiyên kurd 
bike henefi 

Herçiqas navê wê komar be jî 
bawermend û kêmneteweyan gelekî 
zor û tehdayî dîtin. Piranî jî kurdan ji 
wan kiryarên dij mirovî para xwe zêde 
stend. Belê wan jî bi serhildanan ber- 
siva kiryarên nemirovî da. Lê rejima 
dagirker li ser navê mudaxelekirinê 
rasterast şerê kurdan kir. Kesên ku 
tekiliya wan bi serhildanan re tunebû 
jî gelek kuştin û zorî koçberiyê kirin. 
Ev zilm û bêdadî bi heman cureyî 
û rengî hetanî van salên dawîn jî 
domiya. Wezîrekî dema komarê yê 
navdar û nîjadperest Mahmut Esat 
Bozkurt dibêje: ”Tirk yekane xwedî 
û yekane efendiyê vî welatî ye. Yên 
ku xwerû, ne Tirk bin, yek mafekî 
wan heye, mafê qerwaşî û koletiyê 
ye. Dost, dijmin û di ser de çiya jî bila 
vê wiha zanibin.” Ji van gotinan tê 




fêhmkirin ku asîmîleya li ser kurda û 
kêm neteweyan derketiye çi astê. 

Ataturk di 1924’an de dema xîlafet 
rakir û li şûna wê saziya ewqafê 
damezrand, li gorî mezhebê henefîtî 
da şîrovekirin. Yanî peywira saziya 
ewqafê ew bû ku yên ne henefî bin, 
yanî şafiiyan bi darê zorê bikin hene- 
fî. Armanc ew bû ku bi rêya saziya 
ewqafê dîn û dîndar bên qontrolkirin 
û li gorî şêweyekî Tirkîtiyê, misilmanî 
bê îcadkirin. Da ku tu kes nikaribe ji 
çarçoveya sînorê diyarkirî derkeve. 

Bi rêya saziya ewqafê di gel ku pi- 
raniya kurd û Kurdistanê şafiî bûn, li 
bajarên kurdan melayên henefî hatin 
wezîfedarkirin. Wan melayên 
henefî tevekê îbadetên 
wekî nimêj, rojî, zikat, 
fitr hwd. li gorî rikn û 
adabê henefîtiyê fêrî 
xelkê kirin. Wezareta 
perwerdeyê jî di te- 
vayê kitêb û weşanên 
xwe de ji bo bandorê 
li ser zarok û ciwanên 
kurd ku diçin dibistanê 
bike, cîh da henefîtiyê. Ev 
bû sedem ku gelek bajarên 
kurdan dev şafiîtiyê berdin û 
henefîtiyê qebûl bikin. Di van bajaran 
de bi piranî kurdên şafiî dijiyan. Lê 
îro dema em temaşe dikin, hejmara 
kurdên şafiî ne wekî berê ye. Piranî bi 
henefîtiyê hatin asîmîlekirin. Tiştekî 
ecêb e ku kurdên ji hêla mezheb ve 


hatin asîmîlekirin, zimanê wan jî 
dan jibîrkirin û ji hestê kurdîtiyê dûr 
xistin. 

Şafiîtiyê kurd parastine 

Rewşenbîrê navdar, civaknas 
û dîrokzanê kurd Mufit Yûksel, 
di derheqê şafiîbûna kurdan de ji 
BasNûçe’yê re axivî û bersiva pirsan 
da. Yûksel, derbarê asîmîlebûna 
wan de, fikr û nêrînên xwe wiha anî 
ziman; ”Şafiîtiyê, wekî zirxekî pola, 
çand, huner, ziman û nasnameya 
kurdî parastiye û li ser lingan hiştiye. 
Ne ji şafiîtiyê bûna, niha kurd zû de 
di nav pelê dîrokê de winda bibûna.” 
Yûksel bal kişande ser wê yekê 
ku di saziya ewqafê de li gel 
bi milyonan xelkê kurd ji 
wê mezhebî ne jî tem- 
sîliyeta şafiiyan tuneye. 
Yûksel ji serokwezareta 
Tirkiyê daxwazên xwe 
wiha anî ziman: Divê 
di nav saziya ewqafê de 
kursiyekî bi navê lêkolîn 
û pêşxistina mezhebê 
îmam Şafiî bê vekirin û 
cîgirekî serokê saziya ewkafê jî 
kurdekî şafiî be. Herwiha li temamê 
Kurdistanê û cihê ku kurd lê dijîn 
melayên şafiî bên wezîfedarkirin. 
Lazim e di nav pirtûk û materyalên 
wezareta perwerdeyî de mezhebê 
şafiî bê naskirin û di berheman de cih 
bigire. Da ku kurd karibin mezhebê 


Bo 

asîmîlekir- 
inê dewletê tenê 
ne di warê ziman de, 
di warê mezheban 
de jî gelek tişt bi- 
karanîne 


xwe hîn bibin û bipêş bixin. 

Alim û muctehidê sedsala bîstan 
Seîdê Kurdî (Bedîuzzeman) jî li 
hemberî vê helwesta rejima zordar 
û Kemalîst ku gelekî zorî lê dikirin 
û dixwestin wî ji şafiîtiyê dûr bixin 
rawestiya. Di rîsaleya Mektûbat, 
nameya 29’an de wiha dibêje: ”Ey 
ew alimên xerabiyê ku wicdanê xwe 
firotine dinyayê, bi fetwayên xelet ên 
bereksî mezinahî û safiyeta mezhebê 
henefî, hûn bi kîjan usulî pêşniyarê ji 
mirovên wekî min li ser mezhebê şafiî 
re tînin? Piştî ku hûn di vî meslekî de, 
mezhebê şafiî ku bi milyonan peyrewê 
wî hene ji holê rakin û hemû şafiîyan 
bikin henefî, pişt re jî di rengê zil- 
imkariyê de û bi zordariyê pêşniyarî 
min bikin, tenê dikarim bêjim ku ev 
usulekî bêdînên wekî we ye. Yan i 
namerdiyeke kêfî ye. Em ne | 
kêfa kesên wisa ne û em tiştê l nas 
nakin” 



îmam Şafiî kî ye 

îmam Şafiî navê wî yê eslî 
Mûhemmed bn. Îdrîs bn. Ebbas e. Ji 
qebîla Qureyşiyan e. Ji ber ku navê 
kalê kalê wî Şafiî bûye, bi wî navî 
hatiye nasîn. Sala 767’an li Xezzeya 
Filistînê hatiyê dinê. Li cihê wekî Me- 
kke, Yemen û Bexdayê dimîne û paşî 
diçe Misrê. Di 54 saliya xwe de koça 
dawî dike. îmam Şafiî gelek kitêbên 
dînî nivisîne. Alimê navdar yê hiqûqa 
îslamê û sazkarê mezhebê şafiîtiyê ye. 


Misilmanbûn û şafiîbûna kurdan 


Misilmanbûna kurdan di dewra xelîfetiya Umerê kurê Xettab de dest 
pê kiriye. Hetanî dawiya xîlafeta Emewiyan tevekê axa, beg, mîr û eşîrên 
kurdan bûne misilman. Kurd, di xîlafeta Ebbasiyan de ji ber têkiliyen wan 
ên xweş hêdî hêdî dibine tabiê mezhebê îmam Şafiî. Hem ji bo gelek alimên 
navdar yên wekî îmam Buweytî, îmam Newewî, îmam Rafiî, îmam Xezalî, 
Fexreddînê Razî, Îbnî Hacerê Esqelanî hwd. tabiê îmam Şafiî bun, hem jî 
gelek alimên kurdan yên navdar wekî îbnûl Esîr, îbnul Selah, îbnul Hacib 
el Şehrezorî, Seyfeddîn Amedî, Melayê Cizîrî, Ehmedê Xanî û Bedîuzaman 
(Seîdê Kurdî) hwd. bibûn tabiê îmam Şafiî, têkiliya kurdan û şafiîtiyê gihîşte 
asta herî bilind. Loma piraniya kurdan bûne şafiî. 


Li gorî nêrîna hin dîrokzan û alimên dînî, têkiliya kurdan û şafiîtiyê bi rêya 
zana û aliman e. Ji ber ku kurd gelekî di bin bandora alimên xwe de bûn. 
Sedsala 15’an di dewra Sefewiyan de Şah Îsmaîl, ji bo ku kurdan ji mezhebê 
wan dûr bixe û li seranserê Kurdistanê şiîtiyê belav bike hin xebat û tevger 
kiribin jî, alimên kurd û zanayê mîna Îdrîsê Bidlîsî bi arîkariya Siltanê 
Osmaniyan rê li ber wî girtine. Piştî ku Siltanê Osmanî beg û mîren kurdan 
nas kir û her yek ji wan weke waliyê bajarekî tayîn kir, tekiliyên kurdan û Os- 
maniyan kete asteke geşbîn. Di dewra Osmaniyan de car caran têkiliyên wan 
ne baş bûbin jî hetanî belavbûna împeratoriyê bi awayekî asayî berdewam 
kiriye. 

Penaberekî ji Rojhilat 

Ji ber zextên îranê ket rêya koçê 


Roger Ehmed 


X î»i 

74 


S ohrab Karîmî yek ji kurdên pe- 
naber ê Rojhilatê Kurdîstanê ye 
ku ji ber zext û tûndiyên rejîma 
îranê reviyaye Tirkiyeyê. Sohrab 
Karîmî dibêje ji ber ku ez bûm beren- 
damê parlamentoya îranê ez hatim 
gefkirin û herwiha ez mecbûr mam 
ku ji welatê xwe birevim. 

Sohrab Karîmî ku ji bajarê Sineya 
Rojhilata Kurdîstanê ye, ji ber xe- 
batên siyasî neçar maye ku welatê 
xwe biterikîne û di ser Tirkiye’yê 
re derbasî Kanadayê bibe. Niha ew 
li Enqereyê penaber e û li benda 
wergirtina vîzeyê ye. Karîmî vê ser- 
pêhatiya xwe bi van hevokan dide 
destpêkirin: “ Derdorê salên 90’î bû. 
Wan çaxan ez diçûm lîseyê û ji dest- 
pêka jiyana xwe ve ez bibûm şahidê 
qetilkirina rêberên kurd ên weke Dr. 
Qasimlo û Sadiq Şerefkendî. Van 
bûyeran gelek li ser min bandor dikir. 
Piştî lîseyê ez çûm Tahranê. Min li 
aningeha Tehranê dest bi xwendina 
zanista siyasetê kir.” 


Kurd jî dikarin bibin xwediyê 
pirtûkan 

Sohrab Karîmî dibêje, “Gava ez 
zarok bûm rewşa Kurdîstana îranê 
gelekî xerab bû. Farsîzekirina kurdan 
pir li berçav bû. Tê bîra min rojekê 
pirtûkeke bi kurdî li cem hevalan 
bûn ku wan ew bi awayekî qaçax ji 
başûr anîbûn. Wê çaxê ez gelekî pê 
ecêb mam û min got kurd jî dikarin 
bi xwediyê pirtûkan bin.” Karîmî bi 
despêka hikûmeta koalîsyonê ya bi 
hevpeymaniya Elî Xemaney û Mehm- 



ûd Ehmedî Necad çêbûyî ve dest bi 
xwendina zanista siyasetê kiriye û li 
gor wî ev heyama ji bo kurdan gelekî 
dijwar bûye. Bi gotina Sohrab Karîmî 
ew jî wan çaxan tevlî gelek çalakî û 
xebatên sîyasî bûye. Karîmî got, “Ez jî 
wan çaxan tevlî gelek çalakiyên dar- 
barê kêşeya kurdan bûm. Çend caran 
ez hatim hişyarkirin. Lê min dev ji 
biryara xwe berneda û cara dawiyê, 
gava ku ez ji zanîngehê derketim ez 
têgihiştim ku çend kes li dû min tên. 
Ez jî ber bi qelebalixê ve meşiyam. Lê 
ew di derdorê 15 kesan de bûn û wan 
bi zorê ez birim zindaneke Tehranê. 
Ez nêzikî 4 mehan li wê zindanê 
mam. Pişt re ez hatim berdan lê doza 
min hîn didomiya.” 

Ez bûm berendamê Parlamen- 
toya îranê 

Sohrab Karîmî, ji ber ku ti delîlên 


din ên tawanbarkirina bi “Dijayetiya 
Komara Îslamî” nehatiye dîtin tenê 
2 sal ceza xwariye û ew dibêje, “Lê 
diviya ku min tiştên din bikirana û 
herî dawî min biryar da ku ez serî 
li parlamenteriyê bidim. Kurdên li 
bajarê me gelekî piştgiriya min kirin 
û bi vê yekê kêfxweş bûn. Lê belê 
îstixbarata îranê ez rihet bernedidam 
û digotin, ‘Ev yeka qebûl nabe. Divê 
tu navê xwe rêj bikî. Lewra baweriya 
te bi îslamê, bi Komara Îslamî ya 
îranê tune ye. ji ber van tu nikarî 
bibî parlamenter.’ Lê dîtin ku ez dê 
dev jê bernedim îcar jî ez gefandim 
û gotin, 4 Eger ku tu dev jê bernedî 
em ê malbata te tev bikujin.’ Heta 
navê biraziyeke min a 13 salî gotin û 
gotin em ê wê jî bikujin. Di vê rewşê 
de min jî êdî nedikarî ti tiştî bikim û 
di ser Ûrmiye’yê re, bi riyên qaçax ez 
derbasî Kurdîstana Bakur bûm û ji 


wir jî derbasî Enqerê bûm.” Karîmî 
derbarê rewşa niha ya Kurdîstana 
Rojhilat dibêje, “Niha jî rewşa Kurd- 
îstana îranê pir xerab e. Hemû gel 
nerazî ne. Lê belê ti hêzên ku bikarib- 
in vê rewşê biguherînin nîn in. Hîn 
jî gelek kurd têne bi dar ve kirin. Ji 
sedî 80 zindaniyên Îranî kurd in. Ji 
loma ye ku hunermend, rojnameger 
û zanayên kurd ji îranê direvin.” 

Piraniya kurdên Bakur nikarin 
bi kurdî xeberdin 

Sohrab Karîmî, niha ji gelek malper 
û rojnameyan re gotarên derbarê 
kêşeya kurdan de, dinivîse. Lê ew 
dibêje, “Mixabin ku ez nikarim bi go- 
tarnûsiyê debara xwe bikim. Ji ber vê 
ez di înşaetan de dixebitim. Carinan 
dersên kurdî didim kurdên bakur. Lê 
dîsa jî rewşa min ji ya gelek Rojhilati- 
yên din ên kurd çêtir e. Lewra ev bû 3 
sal in ku ez li Enqere’yê me û ji loma 
çê-xerab debara min dibe.” Karîmî 
wiha got, “Birayên me yên Bakûr 
gelekî dilnizm û alîkarîxwaz in. Lê 
tekane gazinda min ev e: Digel ku 
niha li bakur rewşa kurdan aramtir e 
û derfet berfirehtir in lê mixabîn dîsa 
jî ew li zimanê xwe xwedî dernakevin. 
Tu li gelekên wan dinêrî diçin çalaki- 
yan, diçin partiyan û hwd. lê mixabin 
ku tu dibînî ew di nav hev de bi Tirkî 
xeber didin. ” 

Karîmî got ku tekane armanca wî 
wergirtina perwerdeyeke akademîk a 
zanista siyasî ye “Û divê em xebatên 
xwe yên siyasî jî li gor pîvanên vê 
zanistê pêk bînin.” Herwiha Karîmî 
niha bi wergirtina vîzeya Kanadayê 
re mijûl e. 


Mardan berendamê Oscar'ê ye 


F ilmê Batin Ghobadî 'Mardan', 
wek bernamzetê filmê biyanî 
yê Oscarê hat hilbijartin. 
Galaya film di 6' ê îlonê de di beşa 
' Discovery' de ya Festîvala Filmên 
Navneteweyî ya Toronto ya 39' emîn 
cîh girtibû. Piştî nîşandaneke 
serkeftî, 'Mardan' ji hêla Komîteya 
Wezareta Çandê ya Iraqê û bi dengê 
Wezîrê Çandê ji bo Oscarê wek 
nûnerê Iraqê yê îsal hat hilbijartin. 

'Mardan' di derbarê mirovahiyê 
de filmekî bi wate û kûr e. Film, 

Şûna Pêşmergeyekî ku tevahiya jiya- 
na xwe, xwe sûcdar dibîne dişopîne. 
Di xweza û çiyayên Kurdistana Iraqê 
de dema li zilamekî wenda digere, bi 
bîranîneke travmatîk ya zarokatiyê 
re rû bi rû dimîne. 

Her çiqas 'Mardan' yekemînfilmê 


metrajdirêj yê Batin Ghobadî be 
jî, Batin Ghobadî wek derhênerekî 
xwe di cîhana sînemayê de ispat kirî 
derdikeve pêşiya me. Kurtefilmê 
wî yê dawî ' Ji bayê bipirse' di 
festîvala Filman a Berlinale ya sala 
2011'an de layiqî xelata Crystal 
Bear hat dîtin, û di festivalên din 
de jî xelat wergirtin. Kurtefilmên 
wî yên din 'Helbet Rojekê' (2002), 
'Girtiyê Hûcreya Zîndanê' (2003) 
û 'Leşkerê şikestî' (2004) jî layiqî 
xelatan hat dîtin. 

'Mardan' li Oscarê di beşa filmên 
biyanî de dê Iraqê temsîl bike û dê di 
festîvalên din yên cîhanê de jî were 
nîşandan. Gelek festîvalê filmên 
navneteweyî jî dixwazin 'Mardan' 
di beşa pêşbirkan de û derveyî 
pêşbirkan de jî bidin nîşandan. 

Aşîtiya navxweyî aboriyê geş dike 


Laser Mario 


mezin ya aboriyê çêbibe. îstihdam 
pêş dikeve.” 


H er çiqas di lêkolînên aboriyê 
de bajarên Bakurê Kurdistanê 
di dawiya lîsteyê de cîh bigre 
jî, ku em li salên 1930’î dinêrin tablo 
dijberê vê rewşê ye. Bajarên Kurdis- 
tanê di demên pêş de têra xwe dikirin 
û di ser de jî alîkariya aborî didan 
bajarên din. Kurdistan di warê ajal û 
çandiniyê de kêrhatî bû li bi şerê re 
tehrîbatek giran re rû bi rû man. Bi 
demê re gelê herêm xizantir bû û di 
ber re jî çandinî jî kêm bû û herêm di 
lîsteya aborî de daket rêza herî jêr. 

Bi pêvajoya aştî û hevdîtinan ya di 
navbera PKK û dewletê de şer sekinî. 
Bi sekana şer re di her warê jiyanê 
de livînek xwiya bû, ev livîn di warê 
aboriyê de jî xwe nîşan da. Her çiqas 
hin dem ‘pêvajo’ bikeve xetereyê jî 
em dikarin behsa geşadanek aboriyê 
bikin. Ku pêvajoya aştî û hevdîtinan 
serbikeve îhtîmala ji nû ve hatina 
rojên bi bereket dûr naxwiyê. 

Serokê Komeleyên Federasyona 
Sanayî û Karmendên Rojhilat û 
Rojhilatê Başûr (DOGÛNSÎFAD) 

Şah ismail Bedirhanoglu got ku; bi 
dawîbûna şer re geşedanek xwiya bû. 
Bedirhanoglu diyarkir ku, geşedana 
aboriyê ne i devre yî pêvajoya çare- 
seriyê ye û bo veberhênana li herêm 
divê nêrîn bê guhertin. Bedirhanoglu: 
“Bi pêşketina pêvajoya çareseriyê 
ez bawer dikim ku ev veberhênan 
zêdetir bibe.” Bedirhanoglu diyar kir 
ku; bi serxwebûn û yekîtiya di nav 
kurdan re bandorê li aboriyê dike û 
mînakê wî jî heye. 

Bi pêşketina pêvajoyê 
veberhênan zêdetir dibe 

Bedirhanoglu destnîşan kir ku; 
piştî behsa pêvajoya çareseriyê hatî 
kirin nêrînek ku êdî şer û pevçûn 
çênebe derketiye holê û ev jî zemînek 



“Em nikarin pêvajoya çareseriyê li derveyê aboriyê bi- 
grin. Herçendî bi hecdîtinan geşedanek çêbûbe jî dewlet 
alîkariya hewce dike nedaye. Serxwebûn û diyalog li her 
bajarê Kurdistanê bandora dopîngê dike.” 


ewle çêkirî ye. Bedirhanoglu got ku: 
“Helbet geşedanek bê hed û hesab 
nebû lê di gava pêşîn de bandora xwe 
nîşan da. Veberhêner hatin, bingeha 
xebatan hat kirin û di merheleya 
yekem de veberhênanên biçûk û 
navîn li herêmê bi cîh bûn. Ez bawer 
dikim ku pêvajoya çareseriyê her 
çiqas pêş bikeve ew qas rêjeya veber- 
hênanê zêde bibe.” 

Bedirhanoglu got ku; van bûyerên 
dawî hin fikar û endîşeyan bi xwe 
re hanî be jî ne ewqas giran in ku 
neyên derbaskirin û îhtîmala ji nû 
ve dest bi şerê çekdarî bê kirin nîne. 
Bedirhanoglu binê wî xêz kir ku 
geşedana aborî bi pêvajoya çareseriyê 
re paralel e û ne pêkan e ku ev herdû 
têgeh ji hev cihê bêne nirxandin. 

Bedirhanoglu balê kişand ku; di 
warê ajaldarî, maden û enerjiyê de 
bajarên Kurdistanê berhemdar e û 
waha berdewam kir: “Di serî de li 


herêmê di warê çandinî de potansi- 
yelek mezin heye. Heme hema rêjaya 
erdên li Tirkiyê kut ê bikaranînin ji 
sedî 25’ê wî li herêmê ye. Li Amedê 
sedî 49, li Rihayê sedî 54, li Mêrdînê 
sedî 48 û li Êlîhê sedî 49 e. Ku em lê 
dinêrin du qasê rêjeya Tirkiyê ye. Ev 
jî nîşan dide ku potansiyelek me ya 
mezin heye. Di warê ajaldarî û ener- 
jiyê de jî heman tişt heye. Mixabin di 
bin navê terorê re têkoşînê de zozan 
hatin qedexe kirin û ev jî ajaldariyê 
anî rêjeya tunebûnê. Li bajarên wek 
Amed, Mêrdîn, Riha, Heskêf, Midy- 
atê geştiyariya bawerî û çandê heye. 
Em dikarin ji vir fam bikin ku po- 
tansiyelek geştiyariyê heye. Di warê 
madenan de jî potansiyelek pir mezin 
heye. Tenê rêya ku ev bê bidestxistin 
jî ew e ku ji bo veberhêneran ewlekarî 
bê çêkirin û dîtinên wan bê guhertin. 
Ku ev nebe veberhênêr nayê mixabin. 
Ku ev bê guhertin li herêmê qadek 


Têkiliyên di nav kurdan de 
diyardarin 

Bedirhanoglu destnîşan kir ku; 
serxwebûna Kurdistanê bikeve 
rojevê, ev bandora xwe li hemû Kurd- 
istanê dike û têkiyên di nav kurdan 
de bandorek sereke ye. Bedirhanoglu 
waha berdewam kir: “Helbet têkili- 
yên di nav kurdan de jî bandora xwe 
nîşan dide. Ku di nav Başûr û Bakur 
de rageşî derdikeve 1 ime jî bandor 
dike. Lê têkilî û nêzikahiya di nav 
kurdan de pêşî li veberhênera vedike. 
Ku başûr serxwebûna xwe îlan bike 
mafê wî ya îmzekirina belgeyan der- 
dikeve. Di navbera Hikûmeta Tirkiyê 
û ya Başûr deher çiqas Bexda qebûl 
neke jî peymana petrolê hat îmzeki- 
rin. Hikûmeta navendî butçeya başûr 
birî û çekên xwe xist destê DAÎŞ’ê û 
başûr xist bin xetereyê. Ez peymana 
Duhokê dîrokî dibînim. Diyaloga di 
nava kurdan de pir girîng e.” 

Bedirhanoglu got ku; her çiqas 
pêvajoya şer li paş mabe jî veber- 
hênana ew hêvî dikirin nehatiye cîh. 
Bedirhanoglu: Herçiqas em AKP’ê 
rexne bikin, polîtîkayên serkeftî yê 
civakî pêk anî. Pêşketina aborî ya 
heremê çibe, pêşketina derfetê kar 
jî ew e. Dinya kar ya kurdan çiqas 
mezin bibe, polîtakên civakî û proje 
jî ew qas mezin dibin û herêm ber 
bi dewlemendiyê diçe. Em dibêjin kî 
dixwaze kar bike bila were. Bi taybetî 
em pêşî li kesên ku ji der ve tên 
vedikin. Kê bixwaze dikare li gor xwe 
kar bike. Mixabin li herêmê dinyaya 
fînansal hê pêş neketî ye. Ji bo balê 
bikşîne kesên tên herêmê girîng in. 
Daxwaza me ew e ku em li herêmê 
aboriyek dewlemend ava bikin. Her 
ku reqabet zêde bibe civak ji vê fêde 
bibîne û ev jî bi zêdebûna qadên kar 
û marqeyan ve dibe.” 


Li Karamanê lcaresat: 18 lcarlcer asê ne 



Li nêzî gundê Pamuklu yê navçeya 
Ermenek a Karamanê di kanaya 
komurê ya aîdî Has Şekerler Maden- 
cilikê de qeze pêk hat. Li gorî agahi- 
yên ava di kanayê de bi ser galeriyê de 
hat û 18 karker asê man. Waliyê Kara- 
manê Murat Koca têkildarî bûyerê 
de agahî dan û wiha got: "Ava di bin 
axê de kombûyî bi ser galeriyê de hat. 
Li gorî agahiyên yekemîn 25 karker 
hatin xilaskirin lê 18 karker asê man. 
Nêzî qada 50 metreyê di bin avê de 
maye. Xebatên xilaskirina karkeran 
berdewam dikin." 

Rayedarê kargehê: Dibe ku xe- 
niqîbin 


Rayedarê kanaya madenê Şahîn 
Uyar jî diyar kir ku xebatên xilas- 
kirina karkeran berdewam dike û 
wiha got: "Bûyer di derdora seat di 
12.15'an de pêk hat. 18 kes di hundir 
de ne. Qada 350 metre dirêj 50 metre 
di bin avê de ma. Maske incax du 
seat xwe bigirin. Du cihên karker 
biçinê 50 metre li jor hene. Dibe ku 
xeniqîbin. Av ji nişka ve hat.” Uyar, 
îdîa kir ku hinek karkeran gotiye, 
"Çima ji avê direvin?" Uyar, da zanîn 
ku tu biryarên têkildarî kana bê girtin 
tunene û piştî zagona dawî ya hate 
derxistin kana nêzî mehekê girtî ma û 
wiha axivî: "Em bi karkeran re axivîn 


piştî wan got temem e 15 rojin xebat 
tên kirin. Berê tu qezeyên karker 
bimirin tunenen." 

Ji ber ku kûrahiya avê ji asta cihê 
ku karkerê tê de asê mane bilindtir 


e, tahliyekirina avê bi giranî û bi 
zehmetî tê kirin. Di vê navberê de pi- 
sporên mijarê diyar dikin ku gihîştina 
karkeran ne hêsan e û dibe ku heya 6 
mehan jî gihîştin pêk neyê. 

Urdun de kurdên zazayî 


Bîlal ZÎLAN 

S ûrîye, Urdun, Filîstîn û Misir de 
rewna ra kurdî estê. La Sûrîye 
ra teber, derheqê kurdanê 
bînan de malumatê mi zaf çin bi. 

Par bi wasiteyê înternetî (facebook) 
ez xeberdar bîyo ke kurdanê Urdunî 
mîyan de kurdê zazayî zî estê. înan 
ra bi nameyê “Memdûh Zaza (Mam- 
dooh Zaza)” û “Xatem Zaza El-Kurdî 
(Hatem Zaza Alkurdî)” di merdiman 
de têkilîya mi virazîya. 

Hem peynameyê nê merdiman û 
hem zî peynameyê embaz û eqre- 
bayê înan sey “zaza”, “kurdî” yan 
zî “zaza el-kurdî” qedîyeno. Mesela 
nameyê tayê eqrebayanê înan nê yê: 
“Mustafa Zaza el-Kurdî (Mostafa 
Zaza Alkordi), Osman Zaza (Othman 
Zaza), Hanîn Zaza (Al-kordi), Ehmed 
El-Kurdî (Ahmad Alkurdy)” 

Mi înan rê hem erebkî hem zî 
îngilizkî derheqê kurdanê Urdunî de 
tayê persê kilmekî şawitî. Bitaybetî 
zî mi waştêne ke ez fam biko; gelo 
rheqê “zazayan” de malumatê înan 
esto yan çin o û famê kurdayetîya 
înan senîn o? 

Memdûh Zaza cewabê xo de va ke 
“Ez kurd o û zazayan ra yo; labelê 
ziwanê kurdkî nêzano û derheqê zi- 
wanê kurdkî de zaf malumatê mi çin 
o.” Reyna goreyê malumatê Xatem 
Zaza El-Kurdî: “Zaza Urdun de yew 
aîleya/eşîra kurdan a. Sewbîna bi 
nameyê “Şêxo, Barava, Axa...” barixê 
kurdan estê. Wextê Osmanîyan de 
hetê Dîyarbekirî ra ameyê Urdun.” 

Nê mesajan ra dima mi waşt ke ez 
derheqê kurdanê Urdunî de û bitay- 
betî derheqê kurdanê zazayan de 
hîna zaf malumat peyda biko. Çi rind 
ke ez rastê kitabêk ameyo ke hetê 


Kurdanê Urdunî de 
xonîsbetlcerdiş wina virazîya yo: 

- Xo nîsbetê pîlê keyeyî kerdene: Bedirxan, Kurd Elî, ‘Elîko, Zilfo, 
Şêxo, Xidir... 

- Bi leqabê eşîran name bîyene: Keftarû, Axa, Zade, Molla, Mamo... 

- Şaristanê ke uca ra ameyî: Dîyarbekirlî, Swêrekî, Urfalî, Mardînî, 
Wanlî, Zîbarî... 

- Nameyê eşîran yê orîjînalî: Eyûbî, Omerî, Daqurî, Şêxanî, Millî, 
Zaza, Kîkî... 

- Nameyê etnîkî: el-Kurdî, el-Kurd, Kurdîye. 

Urdun de zafê kurdan xo no hewa sey “kurdî” name keno. No name 
raste-rast kurdayetîya ê merdimî yan zî keyeyî nîşan dano, la na rey zî 
merdim bi asanî fam nêkeno ke o merdim/keye kamcîn eşîre ra yo. 


kurdêkê urdunijî ra ameyo nuştiş. 
Nameyê kitabî “Kurdê Urdunî” 
yo û nuştoxê ey “Mehemed Elî es- 
Sîwêrekî el-Kurdî” kurdanê urdunî 
ra yo, la seke nameyê ey ra zî 
aseno eslê xo Sêwregi 
rayo. Seke 
ma cêr de behs 
kerdo keyeyê 
Sêwrekî/Sêwreklî 
zî eşîra Zaza ra ya. 

Kitab de derheqê 
kurdanê Urdunî ra 
teber derheqê kurd- 
anê Erebîstanî de zî 
malumat esto. Goreyê 
kitabî hem Sûrîye hem 
zî Filîstîn de eşîra Zaza 
esta. “Dimeşq (Şam) 
de eşîrê tewr muhîmî 
yê kurdan nê yê: Eyyûbî, 

Aşîtî, Baravî, Berazî, Bînarlî, 
Daqûrî, Dêrikî, Reşwanî, 

Şêxanî, Metînî, Millî, Zaza, Kîkî, 
Wanî, Îzolî, Omerî” (r. 46). 

Kurdê ke Filîstîn de ciwîyenê 
bajar bi bajar vajîyayî ke mîyanê 


înan de eşîra “Zaza” zî esta. Ney 
gore, şaristananê Beysan û Xazze de 
“zaza’yî ciwîyenê (r. 56). 

Qismê “Kurdê Filîstînî” zî 
şîyê Urdun ke mîyanê înan 
de eşîra “zaza” zî esta. Nê 
“zaza”yî, bajaranê Urdunî; 

4 Amman, Aqabe, Îrbîd û 
Şewne Şîmalîye de ciwîy- 
enê. (r. 57-58) înan ra, ê 
ke bi nameyê “el-kurdî” 
name benê û ê ke eşîra 
zaza, Axa û Qeymerî 
ra yê xaric, zafê înan 
de şuurê kurdayetî 
nêmendo. (r. 96) 
Kurdanê Urdunî 
ra qismêk wextê 
Eyûbîyan de, 
qismêk zî wextê 
Memlûk û Osmanîyan 
de şîyê Urdun. Qismêk mehleya 
kurdan yê Şamî ra seba tîcaretî 
şîyê Urdun, la dima uca de mendê. 
Reyna qismêk qewxeyê eşîran yan 
zî serewedartişê kurdan dima şîyê 
Urdun. (r. 61-62) 



Kurdê Urdunî nê eşîran ra ameyî 
meydan: Eyûbî, Aşîtî, Baravî, Berazî, 
Daqurî, Dêrikî, Reşwanî, Şêxanî, 
Metînî, Millî, Zaza, Kîkî, Wanî û 
Omerî. Binê eşîra “Zaza” de nê keye 
û barixî estê: Ziriklî, Zikrî, Molla, 
Urfalî, Siwêreklî, Îbişî, Dîyarbekirlî, 
Qereşolî û Alûsî. (r. 94) 

Urdun de bajarê ke kurdî tede ci- 
wîyenê bi nameyê eşîr û keyeyan yew 
bi yew hûmarîyayê. Bajarê ke eşîra 
“Zaza” tede esta nê yê: Emman (pay- 
textê Urdunî), Zerqa, Aqabe, Mefrîq, 
Rûweyşîd, Salt, Îrbîd, Sîmîr, Deyr 
Ebû Seîd, Şewne Şîmalîye, Meşarî, 
Baqûre, Kerîme. (r. 96-98) 

“Zaza” Urdun de nameyê yew 
eşîra kurdan o. No zanayîşê ma yê 
verênî tesdîq keno. Çimkî goreyê 
nuşteyanê tarîxî çekuya “zaza” verî 
cû sey nameyêko cografîk, dima sey 
nameyêko eşîrî û nê demanê peyênan 
de zî sey nameyêko cematkî ameyo 
gurênayene ke nika teşmîlê zafê 
kirdan ke xo cîya-cîya name kênê, 
bîyo. Wina aseno ke Urdun (Sûrîye 
û Filîstîn) de hema zî manaya xo ya 
eşîrî de yeno gurênayene. 

Urdun de qasê 20 henzar kurdî 
ciwîyenê. Seke behs beno kurdê 
Urdunî Şam (mehleya kurdan), 
Filîstîn, mintiqaya Cizîre, bajaranê 
Kurdîstanê Bakûrî sey Riha, Sêwreg, 
Dîyarbekir û Kurdistanê Îraqî ra şîyê 
uca. 

Bitaybetî ê ke eşîra zaza ra yê, 
Sûrîye, Filîstîn û Kurdîstanê Bakurî 
ra şîyê. Kurdî, uca de wareyanê sey 
sîyaset, akademî, medya, edebîyat, 
eskerîye, spor de aktîf ê. Zafê kurdê 
Urdunî nêzanî kurdkî (kurmanckî 
yan zazakî) qisey bikê, la zafane hetê 
şuurê neteweyî ra asîmîle nêbîy û 
kurdayetîya xo pawita. 


I Mirdasî 

Bîlal ZÎLAN 


M îrdasî mîreyîyêka kurdan a. Mîyanê 
seserranê 11. û 17. de çemê Muradî ra 
cêr erdê kirmancanê (kirdan, zazayan) 
cêrî îdare kerdo. Erdê kirmancanê corî o wext 
(şeş sey serrî) bi destê melkişîyan îdare bîyo ke 
ê zî mîreyîyanê kurdan ra yê. 

Pîlê mirdasîyan Pîr Mensur o. Şerefname de 
yeno vatene ke Pîr Mensurî, verî, koçê xo terefê 
Hekarya (Culemêrg) de ronayo. Dima ameyo 
nêzdîyê Gêlî de dewa Pîranî de ca bîyo. Pîran o 
wext dewe bîya. Gêl bajaro tarîxî yo, mintiqa de 
cayêko muhîm o. 

Pîr Mensur kesêko ewlîya bîyo. Vanê, verî ey 


maldaran ra tirawito û dayo kesanê feqîran. 
Pîran de mabedêk (îbadetgayêk) viraşto. Mezelê 
ey nika nêzdîyê Pîranî de dewa Dêrey de yo. 

Wefatê Pîr Mensurî dima lajê ey Pîr Mûsa 
cayê pîyê xo gêno. Pîr Mûsayî dima Pîr Bedir 
yeno. Meylê Pîr Bedirî mîreyîye ser o bîyo. 
Erzeno Gêlî ser, bajarî gêno, îqtîdar û îdareyê xo 
ronano. 

Selçuqijî erzenê erdê kurdan ser. Gêlî îstîla 
kenê. Pîr Bedir şino Silîvan (Farqîn). Selçuqijî 
erzenê ucayî ser zî, Pîr Bedirî zî kişenê. Wexto 
ke kişîyeno xanima ey dicanî bena. Cinîke 
hemlê xo ronana, lajekêk ana dinya. Şar dor- 
meyê lajekî de yeno pêser, Mirdasî newe ra Gêl 
de îqtîdar û îdareyê xo ronanê. 

Wextê Mîr Muhemedî de mîreyîye bena hîrê 
qismî. Mîr Muhemed mîreyîye mîyanê hîrê 
lajanê xo de pare keno. Gêlî dano yewerî, Palîyî 
dano yewerî, Çêrmuge dano yewerî. Dewleta 
Safewîyan ke erzena welatê kurdan ser, her hîrê 


cayî zî kewenê bi destê înan. Hewt-heşt serrî 
îdareyê înan dewam keno. Serra 1514 de dewle- 
ta Safewîyan vera dewleta Osmanîyan de şikite 
wena, Mirdasî ancî îdareyê Gêl, Pali û Çêrmuge 
gênê xo dest. Cengê Safewîyan û Osmanîyan de 
Melkişîyan terefê Safewîyan girewto, Mirdasîy- 
an terefê Osmanîyan. Badê-badê Osmanîyan 
îdareyê her di mîreyîyan zî orte ra wedarto. Sey 
îdareyê heme mîreyîyanê kurdan... 

Çîyo ke bala merdimî anceno no yo. Ecêba 
pîlanê Mirdasîyan qey xo rê “pîr” vato yan zî qey 
înan rê “pîr” vajîyeno? 

Pîr Mensur, Pîr Mûsa, Pîr Bedir. 

Ma zanê ke no unwan, yanî “Pîr” mîyanê 
elewîyan û yaresana de esto. Mîyanê sunîyan de 
çin o. 

Ecêba kirmancê cêrî verî elewî bîyê, badê bîyê 
sunî? 

Ecêba Pîran, nameyê xo “pîr”an ra gêno? 

Yanî, yeno manaya cayê pîran? 

diyar bûye di Asûrî, Med, Sasanî 
û Islamê de herem şên û devereke 
girîng bûye. 

Li aliyê din di serê sedsala i6’an 
heta sedsala 2o’an jî bajêr yek ji 
nawenda îmarata Kurdên Baban 
bûye. Damezrênerê Mîrnîşîna Baban 
Feqe Ehmed Darîşman ji Qeldadizê 
ye û gundê ku lê jiyaye yanê Gundê 
Darîşmanê herçend di dema rejima 
Baas de hatibe xerakirin jî beşek hîn 
jî li ser piya ye. 

Qeladizê jî yekem peytext û 
nawenda vê mîrnîşînê bûye ku heta 
sala 1893’an li ser dika siyasetê maye. 
Qebra Feqî Ehmed hîn jî li ser girekî 
nêzî Gundê Darîşmanê ye. 

Di dîroka nêz de jî Qeladizê bûyê 
sahneya bûyerên ecêb. Tindûtûji 
ku di sala i893 ? an de piştî dai 
maniyan li heremê destpêkir di dema 
dagira îngîlîzan ya sala 1922’an de 
jî domkir. Di vê salê de li Derbendî 
Piştder di navbera eşîrên Kurd û 
Îngîlizan de şerekî mezin qewimî bû. 

Di serhildana netewî ya sala 
1961’an de Piştder bûbû yek ji 
nawendên şoreşa kurd. Şerê Çiyayê 
Henderîn yek ji berxwedana şoreşa 
kurdî bû ku li Qelediza pêk hatibû. 

Bi vî awayî bajêr taybetiya xwe ya 
berxwedar her domandibû. 

Rejima Baas di 22’yê Nîsana 
1974’an de bi balafiran bajêr dan ber 
napalman û gelek sivîl kuştin. Ev 
tevkujî di dîroka nûjen ya Kurdis- 
tanê de qetlîama herî mezin bû. Bi 
vî awayî serkirdayetiya şoreşê 22’ê 
Nîsanê wek ‘’Rojî Şehîdan” îlankir. 

Di êrişên rejimê de bajêr hatibû 
talankirin û hemû gundên heremê 
jî hatin valakirin. Di salvegera roja 
şehîdan de ya sala 1982’an de li bajêr 
serhildaneke mezin û paşê qetlîamekî 
mezin derket. Ewçend jî Qeladiza serî 
netewandibû û sala 1991’an derdora 
bajêr di bin sihetiya şerwanên Kurd 
de mabû. 

Di sala 1991’an de dema ku ser- 
hildana dawîn rûda, Qeledizê wek 


î 

q: 


hemû Piştder di roja 4’ê Adarê de tevî 
Ranya serhildabû. Şehîdê yekem yê 
vê serhildanê dîsa ji Qelediza bû. 

Aborî 

Bajêr ji ber ku heta sala 1991’an 
wek nîvxirabe bû û li gundan jiyan 
nemabû, gelek biçûk bubû û pêş 
nediket. Piştî serhildanê beşek ji 
koçberên Qeladiza zivirîn malên xwe. 
Ewçend heta niha li heremê kargehên 
nûjen nînin. Aboriya bajêr li ser 
bazirganiyê ye. Ji ber nêzî sînorê 
iranê ye, bazirganiya sînor, 
kasibî û kîşewerzî li heremê 
tê kiri: 

Bi taybetî gundiyên 
heremê di mehên bihar 
an de sebze û 
fêkiyên ku di baxçeyên 
xwe de digihînin, li sûka 
ajêr difroşin. Li bajêr di 
salên dawîn de dû pasajên 
mezin jî hatine çêkirin ku 
pêdivî û lazmatiyên wek lîbas, 
tiştên elektrîk û elektronîkî lê tên 
firotan. 

Li Qeladiza parkekî tenê heye. Ev 
parka ku di nav bajêr de ye, di demên 
dawîn de hatiye çêkirin. Di nav parkê 
de çend darên ku pîrekalên bajê di 
bin siya wan de dame dilîzin hene. 

Ji ber ku li bajêr bêkarî heye, gelek 
zarok û xort jî wek bav û kalên xwe 
zemanê xwe bi lîstika damê yê derbas 
dikin. 

Pîrekalên bajêr li kêleka parkê 
di siyê de xwe dirêjkiriye, tesbîh û 
seatfiroeşê bajêr e. Ewji me rebehsa 


karê xwe jî dike. Li kêleka tesbîhfiroş, 
domînofiroşekî rûniştiye. Li bajêr di 
hemû qahwexaneyan de lîstika sereke 
domîno ye. 

Kitabxane 

Li Qeladiza tiştekî ku bala mirov 
dikşîne asta rewşenbîrî ye. Di gera 
sûkê de em rastî pirtûkxaneyekî 
tên, ku pirranî xort lê duxwînin. 
Revebirên kîtabxanê dibêje di salên 
dawî de bi hezaran pirtûk 
komkirine û xwendek- 
arên pirtûkxana 
wan gelekin. 
Pirtûkxane di 
sala 1967’an de 
hatiye damez- 
randin û çend 
cara wêran 
bûye. 


Ba- 

jarê Qeladiza 
wek herema derû 
dorê xwedî dîrokekî 
kevnare ye. Ji şikeft, 
bermahî û nivîsarên her- 
emê diyar bûye di Asûrî, 
Med, Sasanî û tslamê de 
herem şên û dever 
eke girîng bûye 


Ferhenxane 

Ferhenxaneya 
Qeladiza zêdetir 
xizmeta xortan dike. 

Di ferhenxanê de ji bo 
kalîfîzekirina xortan gelek proje 
tên meşandin. Zêdetir teknolojiya 
kompûter û înternetê tê fêrkirin. 

Ji bo ku xort bi hevre zeman 
derbasbikin û bi hevûdû re kar bikin 
û hevûdû nasbikin kafeteryayekî jî 
çêkirine. Ferhenxane bi wezareta 
Rewşenbîrî ve girêdayî ye û piştî ser- 
hildanê hatiye vekirin. 

Li Qeladiza govara yekem di sala 
1958’an de derketiye. Herwiha bajêr 
yek ji heremên rewşendost hatibiye 


Bajarê bilind 


naskirin. Ji mêj ve gelek edîb û şaîr ji 
Qeladiza derketine. 

Li bajêr niha jî çend gowarên edebî 
û siyasî derdikevin. Yek ji rojname- 
van û nîvîskarê Qeladiza Bekir Mah- 
mûd behsa xebatên edebî yên piştî 
raperînê dike. 

Kazîwa 

Li bajêr ji bo gihandina zarokan 
Kazîwayekî jî hatiye çêkirin. Li Qela- 
diza saziya herî şên û qelebalix 
ev kazîva ye. Zarokên ku 
piştî dibistanên xwe tên 
vêderê bi hevre tevdi- 
gerin. Yên duxwazin 
fîlmên kartoon 


de perwerdeya şanogeriyê ji dibistana 
serate û kazîwa destpêdike. Huner- 
mendên bajêr me dibin şanogerê 
herî kal yê Kurdistanê ku ew niha 
li Qeladiza tevî bîranînên xwe dijî. 

Ew ji Rojhilatê Kurdistanê ye û piştî 
têkçûna Komara Kurdistanê hatiyê 
Qeladiza û li vir maye. 

Kalê şanoger di lîstika xwe ya 
yekem de rola Kawayê Hesinger 
lîstiye. 


temaşe dikin. Li 
sinifekî din zarok 
fêrî kompûterê û 
înternetê dibin. 

Zarok di sinifa 
werzîşê de fêrî ter- 
biya beden û awayê 
sporê dibin. Di kazi- 
wayê de ji bo her beşekî 
mamosteyên pispor kardikin. 

Li kazîwa sinifa xwendinê jî heye. 
Zarok piştî xebatên yên wek werzîş, 
kompûter an jî muzîkê li vêderê jî 
pirtûkan duxwînin an jî dersên xwe 
yê rojane çêdikin. Li sinifa mûzîkê 
momoste enstrumanên mûzîkê fêrî 
zoarkan dikin an jî wan fêrî stran- 
gotinê dikin. 

Şanogerî 

Li Qeladiza beşeke hunerê ku 
gelek girîngî pê tê dayîn, 
şanogeri ye. Di salên dawîn 


Li 

Qeladiza 

tiştekî ku bala mirov 
dikşîne asta rewşenbîrî 
ye. Di gera sûkê de em rastî 
pirtûkxaneyekê tên, ku pir- 
ranî xort lê duxwînin. Reve- 
birên kîtabxanê dihêje di 
salên dawî de bi hezaran 
pirtûk komkirine 


Bajarê heyranan 

Herema Piştder û bajarê 
Qelediza yek ji hêlîna 
muzîka klasîk ya Kurdî 
ye jî. Qîmetdayîna 
bajariyan bo muzîk 
û muzîsyenan bûye 
sedem ku daholvanî 
li bajêr bibe pîşeyekî. 
Ev daholvanên ku 
alawên hezaran salan 
bikartînin di şahî û 
remezanan de xizmeteke 
mezin li bajariyên xwe dikin. 

Heyranên serçiya yên heremê 
gelek navdarin. Stranbêjên Qeladiza 
jî di warê muzîka Kurdî de naskirine. 

Bajêr ji ber ku li ser sînore û di 
navbera çandên Kurmanciya jêr û 
jorîn de ye, xwedî muzîkeke dew- 
lemende. Muzîsyenê bajêr nihajî 
komekî dewlemend amade kirine û di 
şahiyan de coşa hemşeriyên xwe bil- 
ind dikin. Koma Qeladizê heyranên 
Piştder lêdide û mêvanên bajêr bi 

xwahafiziya Qe- 
ladiza dikin. 


Qelediza ji deryayê 1500 metre bilind 
e. Bajêr li quntarên Çiyayê Reş û Asos 
hatiyê avakirin. Ji ber ku bajêr li cîhekî 
bilind hatiye avakirin, zivistanan sar, 
havînan jî germ e. Çiyayên Reş, Mam- 
enda, Hendrîn, Qendîl û Asos berztirîn 
çiyayen Qeledizê ne. Ev çiyayên ku 
xelekên Zagrosane Başûr û Rojhilatê 
Kurdistanê ji hevûdû diqetînin. 

Firehiya xaka bajêr ji 4 hezar kîlome- 
tre çargoşeyî zêdetir e. 

Qelediza li keviyên Çemê Zêya biçûk 
hatiye avakirin. Li ser Zêya Biçûk, Gol û 
Bendava Dokanê hatiye çêkirin. Bajêr li 
peravên bakûr yê Gola Dokanê ye. 

Li herema Qelediza daristanên mezin 
hene. Di van daristanan de darên 


wek kûrosk, mazî, fistiq, qaç, şîrhişk 
û zalzaq zêde ne. Heta salên dawîn jî 
dewrûberê Qeledizabi daristanên fireh 
xemilandî bû. 

Li deştên biçûk yên ser xaka Qelediza 
di demên kevn de bi taybetî fêkivanî û 
hin nebatên wek titûn dihat danîn. Gûz, 
xox, hinar, bîh û hirmiyên Qelediza 
navdarin. Herwiha li heremê baxwanî jî 
tê kirin. Li aliyê din li ser xaka Qelediza 
kîşewerzî jî tê kirin û hubûbatên wek 
genim, nok, nîsk, birinc û silqa şekir jî 
tê çandin. 

Li biniya zewiyê Mamê Babekir, jin û 
bûka wî nanê selê û nanê tijî dipêjînin. 

Nanê ku bi pîwazê şîn tên tijîkirin û 
bêhneke geş jê belavdibe. 


Welat Baz 


Q eladiza banîyê Hendirîn, 

hêlîna mirovên çiyayî ye. Ev 
bajar taldeya Çiyayê Qendîl, 
heyranên serçiyayî ye. Qeled- 
iza li sînga Kurdistanê, li, bajarek li 
quntara Piştder e. 

Qelediza li gor pergala rêvebiriya 
Kurdistanê bajarekî Wîlayeta Silê- 
manî ye. Li wîlayetê piştî Ranya 
wargeha herî mezin e. 

Cîranên Qelediza li bakûr Ranya, 
li rojhilat Serdeşt, li başûr Dokan û 
li rojava jî Koy e. Bajêr li nêzî sînorê 
iranê ye. Qeladiza teqrîben 100 
kîlometre dûrî Silêmanî ye. 

Şêniya bajarê Qelediza ji 50 hezarî 
zêdetir e. Bi Qeladiza ve girêdayî 
gelek gund û navçe jî hene. 

Rûniştvanên Qelediza bi giştî 
Kurdên Musluman yên Sunî ne. Li 
heremê di demên kevn ku hin mal- 
batên cihû hebûne wean paşê berê 
xwe dana israîlê. 

Kurdên Qeledizabi zarava Soranî 
û bi devokên Piştder û Silêmanî 
diaxifin. 

Qela ya dû Zêyan 

Navê bajêr ji qela bajêr û çemê Zê 
hatiye. Wek tê zanîn li nêzî bajêr li 
qeleyekî heye ku di nav dû avan de 
hatiye çêkirin. Bi vî awayî navê bajêr 
wek ‘’Qelayî di navbera dû zêyan” de 
tê binvakirin. Ji heremê re bi awayekî 
giştî Piştder jî tê gotin. Piştder navê 
eşîrekî mezin e jî. 

Bajêr di dema Asûriyan de Zim- 
biyo, piştî dagira islamê wek Namrê 
û piştî ku di sala i893an de Mîrnîşina 
Baban ji holê tê rakirin, û Osmanî 
heremê dagir dikin, wek El Hemîdiye 
û paşê jî wek Qelayê E 1 Mamûre El 
Ezîz tê binavkirin. 

Welatê Medan 

Bajarê Qeladiza wek herema derû- 
dorê xwedî dîrokekî kevnare ye. Ji 
şikeft, bermahî û nivîsarên heremê 


Bajarê navbera herdû Zê’yan 

Qeladiza 


Sûka bajêr 


Hesingerê bajêr Hesen Mihemedî Mamgûran ji malbateke hesinger e. 
Ew dibejê qasî ku dizane hemû bapîrên wî hesinger bûne. Mame Hesen di 
xortaniya xwe de peşmergetî jî kiriye. Hesingerê Qeladizê 50 salê vî karî 
dike. 

Yek ji şexsiyetên navdar yên Qeladiza elaq yanê berberê sûkê ye. Elaq 
Rehîm Xidir Evdirehman 37 sale por û rûyê hemşeriyên xwe diqusîne. 
Elaqê bajêr wek dîroka zindî ya Qeledizê ye. Wî bûyerên ji sala I970an 


vir ve hemû di bîra xwe de neqişkiriye û û ji mêvanên bajêrê xwe re her 
behsa dîroka bajarê xwe dike. 

Li kêleka dikana elaq em zêrkerek heye. Zêrkerê bajêr ji 8 saliya xwe ve 
vî karî dike. Wî ji bavê xwe, bavê wî jî ji cihûyekî fêrbûye. 

Dartaşê bajêr jî ji zarokatiya xwe ve karê xwe fêrbûye. Darê ku di jê 
berhemên xwe diafirîne ji Rojhilatê Kurdistanê tîne. Ew gilî dike ku ku li 
Kurdistanê darvanî nebûye karekî û qîmeta daristanan nayê dayîn. 

Li Tirkiye yê rewşa penaberan 

Yasa pirsgirêkên penaberan çareser nakin 




Kalê Badî 


Ji ber ku yasayên Tirkiye‘yê têrî çareserkirina pirs- 
girêkên penaberan nakin, koçber di mercên xirab de ne 


K oordînatorê Mafê Penaberan 
ê REN’ê yê Şaxa Tirkiyeyê 
Volkan Görendag di derbarê 
mijara “Parastina Navneteweyî” û 
rêziknameyên yasayî yên Tirkiye’yê 
de diyar kir ku ‘Parastina Navnetewî’ 
parastina penaberane, lê belê ne 
tenê parastina wan a li welatên ku 
lê bûne penaber, her wiha parastina 
penaberên ku li welatên xwe paş 
ve têne vegerandin û piştî vegerê 
bi pêkanînên dijmirovî re rû bi rû 
dimînin e jî. Görendag balê kêşa 
ser frawaniya têgeha ‘Parastina 
Navneteweyî’ û bibîr xist ku li Tir- 
kiyeyê heta demeke nêz jî di derbarê 
vê mijarê de yasayek tunebûye. 
Görendag got: “her çiqas li Tirkiy- 
eyê di Nîsana 2013’an de ‘Yasaya 
Parastina Navneteweyî ya Biyaniyan’ 
derketibe û bi saya vê yasayê Tirkiye 
di mijara penaberiyê de bûbe xwedî 
yasayekê jî, heta niha rêziknameya 
pêkanîna vê yasayê nehatiye 
weşandin.” 

Di derbarê ‘Peymana Cenevreyê’ ya 
ku Tirkiyeyê bi şert îmze kiriye de jî 
Volkan Görendag bi bîr xist ku Tir- 
kiye bi şert bûye alîgirê vê peymanê. 
Görendag wiha dom kir: “Peymana 
Cenevre ya 1951’an a di derbarê 
Statuya Hiqûqî ya Penaberan de 
wek belgeya bingehîn a ‘Parastina 
Navneteweyî’ tê dîtin. Tirkiye statuya 
penaberiyê tenê dide hemwelatiyên 
dewletên endamên Konseya Ewropa 
yên ku koçi Tirkiyeyê kirine. Lê belê 
piraniya kesên ku koçî Tirkiyeyê 
dikin afrîkayî, asyayî û rojhilatî ne û 
heta niha tenê 100 penaberên ewropî 
hatine Tirkiyeyê. Tirkiye ‘Statuya 
Penaberiya bi Şert” nade kesên ne 
ewropî. Ev statu jî 
statuyeke demî ye” 
Koordînatorê 
Mafê Penaberan ê 
REN’ê yê Şaxa 


yekem; “Kurdên ku di Şerê Kendavê 
de bi girseyî ji başûr koçî bakur an 
jî Tirkiyeyê kirin e. Wê demê ji bo 
penaberan bingeheke yasayî tune bû. 
Li ser sînor qadên tampon pêk anîn 
û wargehên çadirî hatin avakirin. 
Tirkiyeyê tu statuyekê neda wan 
penaberên kurd û tenê hindek ji wan 
karibûn derbasî Tirkiyeyê bibin.” 

Beşa duyem: “Nezîkî 2 milyon pena- 
berên Sûriyeyî ne. Tirkiyeyê di dest- 
pêkê de ji wan re tu astengî dernex- 
ist, lê dûre tenê hişt ku kesên xwedî 
pasaport in derbasî Tirkiyeyê bibin. 

Ji destpêkê ve berpirsên Tirkiye û NY 
dane zanîn ku ji ber ev penaber bi 
girseyî hatine ewê statuya penaberiyê 
nedine wan. Berpirsên tirk bi israr 
wan bi têgeha ‘mêvan’ ku tu wateyeke 
wê ya hiqûqî tune ye da nasîn. Paşê 
Wezîrê Hundurîn diyar kir ku Tirkiye 
‘Statuya Parastina Demî’ daye wan..” 

Di derbarê penaberên Sûriyeyî 
û yên ezdî de jî Görendag diyar kir 
ku rewşên penaberên Sûriyeyî û 
yên ezdî ji hev cûda ne. Görendag 
axaftina xwe wiha bi dawî kir: “Ji bilî 
penaberên ku ji Kobanê hatine û li 
ser sînor û Sirûcê ne, Rojavayiyên 
ku berê hatibûn Tirkiyeyê ji ‘Statuya 
Parastina Demî’ sûd werdigirin. Di 
vê çarçovê de xizmetên tendurustiyê 
ji wan re bê pere ye, lê di warê he- 
wandinê de pirsgirêkên wan ên 
mezin hene. Yên ezdî jî dikarin ji bo 
‘statuya penaberiya bi şert’ serlêdanê 
bikin. Piştî serlêdanê ku karên xwe 
yên fermî pêk bînin dikarin hinek 
mafên berbiçav bi dest bixin. Di 
rojên pêş de dibe ku mafê ‘Statuya 
Penaberiya bi Şert’ bidine ezdiyan 
jî. Ger ev pêk bê wê ezdî jî li derveyî 
prosedora penaberiyê bimînin. 
Prosedora ezdî yan jî rojavayiyên ku 
bi pasaportên xwe hatine Tirkiyeyê 
û ji bo penaberiyê serlêdan nekirine 
wek prosedora tûrîstan e. Ji ber ku bi 
pasaport hatine Tirkiye ew wek tûrîst 


Tirkiyeyê Volkan Görendag di der- 
barê wargehên penaberên Sûriyeyî 
de agahiyên balkêş da me. Görendag 
angaşt ku Tirkiye destûr nade ku 
rêxistinên mafên mirovan bikevin 
wargehên ku penaberên Sûriyeyî lê 
têne hewandin û ji ber vê yekê ew di 
derbarê wan penaberan de tiştekî ni- 
zanin. Görendag got: “Lê em dizanin 
ku Sûriyeyiyên li bajarên Tirkiye be- 
lav bûne her roj bi êrîşên nijadperestî 
rû bi rû dimînin, ji ber ku nehatine 
tomarkirin, hejmara wan nayê zanîn 
û ji ber ku hejmara wan neyê zanîn 
pêdiviyên wan jî nayên bi cihanîn.” 


Divê penaberî bê piştrastkirin 

Li ser pirsa me ya binkeya statuya 
hiqûqî ya penaberan Volkan 
görendag da zanîn ku li gor ‘Peymana 
Cenevre’yê ‘Penaber’ ew kese ku ji 
ber taybetiyên xwe yên nijadî, olî, 
regezî an jî ramanî li welatê xwe rastî 
zext û zorê hatiye, ji axa xwe reviyaye 
û nikare vegere. Görendag bi bîr xist 
ku divê penaber sedemên penaberiya 
xwe piştrast bike. 

Volkan Görendan penaberên 
ku bi komî koçî Tirkiyeyê kirine 
di sê beşan de 
nirxand. Beşa 


dihesibîn in. Lê belê ger ku serlêdana 
penaberiyê li Wezareta Navxweyî 
bikin ewê jî dikaribin di çarçoveya 
yasayê de xizmetên tendurustî û per- 
werdehiyê bê pere werbigirin” 

Di derbarê vê mijarê de Endama 
Desteya Mafê Mirovan a Komeleya 
Mafê Mirovan, hiqûqnas Eda Yakmaz 
jî da zanîn ku Tirkiye bûye alîgirê 
‘Peymana Cenevreyê’ ya 1951’an 
lê belê ji hin xalan re şert danî ye. 

Eda Yakmaz diyar kir ku Tirkiyeyê 
bi şerta erdnîgarî vê peymanê îmze 
kiriye. Li ser şerta erdnîgarî ya 
ku Tirkiyeyê daniye jî got: “Tenê 
kesên ewropî yên ku ji ber pevçûn û 
gengeşiyên siyasî reviyane dikarin 
li Tirkiyeyê mafê penaberiyê bi dest 
bixin. Kesên ne ewropayî ne tenê 
dikarin ji ‘statuya parastina demî’ 
sûd wergirin. Niha kesên ku ji Sûriye 
û ji Rojava koçî Tirkiyeyê kirine ger 
ku serlêdanê xwe kiribin dikarin ji 
vê statuyê sûd wergirin.” Hiqûqnas 
Eda Yakmaz di derbarê ‘statuya para- 
stina demî’ de dide zanîn ku kesên 
xwedî vê statuyê ne, di çarçoveya 
giştînameya ku AFAD derxistiye 
de ev penaber dikarin ji xizmetên 
tendurustî, perwerdehî û hewandinê 
bê pere sûd werbigirin. Yakmaz got: 
“Penaber li bajarên wek Ruha, Dîlok 
û Mêrdînê dikarin dermanên xwe 
bi bûhayê ji % 20’î ji dermanfroşan 
bistînin, dikarin mafê hewandin; 
salekî bi dest bixin û ji bo pe 
dehiya seretayî dikarin zar< 
bişînin dibistanan. Lewre yên 
bi rêyên neyasayî hatine Tirkiye’yê 
nikarin îkame bistînin û ji ber vê 
yekê zarokên wan tenê bi kartên 
mêvaniyê dikarin beşdarî dersên van 
dibistanan bibin lê nikarin îcaze an jî 
dîploma werbigirin.” 



Penaberên erebên sunne zextan 
li yên kurd û elewî dikirin 

Hiqûknas Eda Yakmaz di derbarê 
pirsgirêkên di navbera penaberên 
ji netew û mezhebên cûda de jî da 
zanîn ku di destpêka şerê navxweyî 
yê Sûriyeyê de li wargehên çadirî, ji 
bo penaberan planeke bicihkirinê 
hate pêkanîn. lê di van gundên çadirî 
de penaberên kurd û elewî rastî zex- 
tên penaberên ereb ên sunne hatin. 
Yakmaz got: “Penaberên ereb ên 
sunne ji bo vegerin û şer bikin zextan 
li yên kurd û elewî kirin, me agahiyên 
ku hewl didin jinan arasteyî fihûşê 
bikin bihîst. Ji ber van hewldanan 
piraniya penaberên kurd û elewî ji 
van gundên çadirî dîsa koçî bajaran 
kirin. Ger ku wargehên çadirî yên van 
komên etnîkî û olî ji hev cihê bûna 
wê ev pirsgirêkan pir rû nedana.” 

Xerabreşk ne jîngeh, perestgeh e 


Di vekolînên ku heta niha li Xerabreşkê hatine kirin de, nehatiye 
piştrastkirin ku ev der wargeheke jiyanê ye, lê belê gellek abîdeyên 
perestinê hatine dîtin. Ji ber ku ew kevirên di perestgehan de hatine 
bikaranîn li wê devera perestgehan tune ne tê payîn ku ew kevirên 
stûnan ên ku di perestgehan de hatiye bikaranîn ji kendalên zozanên 
derdorê hatine birrîn û nexşîn û bi yekperçeyî anîne vê derê. Qama hin 
stûnan digihîje 7 mîtroyan. Li gor lêkolînên jeofîzîkî tê gotin ku li vê 
deverê, nêzîkî 300 stûnên wek van stûnan hene. Li herêmê hin stûnên 
ku hatine birrîn lê nehatine nexşîn jî hene. Her wiha li zozanên çiyayên 
derdora Xerabreşkê hin qewarte û çalên ku hayê zanîn ji bo çi hatine 


çêkirin jî hene. Tê payîn ku qewarte û çalên ku li rojavayê Xerabraşkê 
hatine çêkirin bi teşe û şêweyên çêkirina xwe didin zanîn ku wek 
sarincên komkirina avê hatine bikaranîn. Di nav van qewarte û çalan 
de kûrahiya yên glover di navbera 1.20 û 300cm’yî de ye û kurahiya 
yên hêkanî jî 0.50 cm ye. Her çiqas zemînên avahiyên hin deverên 
din ên Kurdistan ên heyama Neolîtîka beriya dîzîk û qafik bi şêweya 
terrazo hatibin çêkirin jî, şêweya bingehên van perestgehan naşibin 
van şêweyan. Ev perestgeh, li ser tahtên ku hatine rastkirin û hilûkirin 
hatine lêkirin. Di encama lêkolînên axa Xerabreşkê de tovên genim û 
hin zadên din ên kovî hatibin dîtin jî tovên kedîkirî nehatine dîtin. 


Xerabreşlc: 


Guhertina rêgeha şaristaniyê 


Feqî Mistefa 

P iştî vekolîn û lêgerînên li 

Xerabreşka Rihayê û xuyabûna 
bermahiyên vê deverê, diyar 
bû ku rêgeha dîrokê di hin heyamên 
hezarsalî de çewt hatiye nivîsîn. 
Lewre kesên ku 12 hezar sal berê 
van berhemên ku li Xerabreşkê 
derketine holê çêkiribin, divê xwedî 
şaristaniyeke geşedar û mirovên 
tuwana û xwedî feraseteke hunerî 
ya pêşketî bin. Piştî van keşfan, divê 
cîhana zanistê, ramanên xwe yên 
di derbarê çanda civakî ya civakên 
nêçîrvan û berhevkar de biguherîne 
û bi formateke nû ramanên xwe 
organîze bike. Prof. Klaus Schmidt 
dide zanîn ku bexçeyê bihûştê yê ku 
di pirtûkên pîroz de jî qala wê tê kirin 
ev dever e, lê belê ji bo piştrastkirina 
vê yekê gellek dane û lêkolîn divê. 

Dîwarên kevirîn 

Arkeolog Klaus Schmidt’ê ku ji 
destpêkê ve li Xerabreşkê di nav 
xebatan de ye, vê derê bi 3 tebaqeyan 
rave dike. Li gor Schmidt, tebeqeya 
yekem rûyê erdê ye. Tebeqeya 
sêyem ji 10 an jî 12 stûnên ku di nav 
dîwareke golever û wek dîwar bi 
gloverî hatine çikandin û 2 stûnên 
ji van stûnan mezintir û di nav van 
stûnan de li hemberê hev hatine 
çikilandin pêk tê. Ev tebeqe ji her du 
tebeqeyên din kevintir e û tê payîn 
ku berhemên vê tebeqeyê berhemên 
heyama Neolîtîk-A ya beriya keşfa 
dîzik û qafik in. Tebeqeya duyem, ji 
yek an jî du stûnên hin piçûktir û bi 
teşeyekî çargoşe pêk tê û tê payîn ku 
berhemên vê tebeqeyê jî berhemên 
heyama navîn a Neolîtîka-B a 
beriya keşfa dîzik û qafik in. Svhmidt, 
dibêje: “Divê tebeqeya sêyem wek 
berhemên heyama 10 hezar sal B.Z. 
û tebeqeya piştî wê jî wek berhemên 
heyama 9 hezar sal B.Z. bêne 
dîrokdan.. Lê belê li gor dîrokdana 
radyokarbon a kelûporên ku ji 




berhemên tebeqeya sêyem in, diyar 
dibe ku ev avahî û berhem bi tevahî 
ne hevdemên hev in. Berhemên herî 
nêzîk ji heyama Neolîtîk-D’yê ne. Li 
gor van daneyan, avahiyên Neolîtîk- 
D’yê di navîna heyama 10 hezar sal 
B.Z. de hatine çêkirin û di dawiya 
vê hezarsalê de hatine terikandin. 
Dîwarê berhemên Neolîtîk-C’yê 
piştî heyama Neolîtîk-D’yê û yê 
Neolîtîk-A’yê jî pirtî hemûyan hatiye 
lêkirin. Lê belê ji bo piştrastkirin û 


mîsogerkirina van agahiyan, pêdivî 
bi hin daneyên din jî heye.” 

Stûn teşeyê mirov temsîl dikin 

Tê gotin ku ev stûn teşeyên stîlîze 
yên mirovan temsîl dikin û bi vê 
mebestê tê payîn ku ev perestgeh 
temsîla lihevcivîna mirovan in. Her 
wiha hemû ev perestgehên ku bi xe- 
batan derketine ser rûyê erdê bê arîk 
in. Ji ber vê taybetiya xwe tê payîn ku 
ev avahî wek perestgehên servekirî 


hatine avakirin. Ev komavahî di 
heyama Neeolîtîk de, bi zanebûn 
û bi lez hatine lêkirin. Di nav van 
avahiyan de her wiha coniyê hêrana 
zad û genim ku bi kevirên seqî hatine 
çêkirin û gellek alavên din ên ku di- 
yar in bi destê mirovan hatine çêkirin 
jî hatine dîtin. Ji alî din ve gellek 
qloc û hestiyên şkestî yên ajalên 
wek xezal û berazên kovî û hestiyên 
mirovan di nexşkirina van stûnan de 
hatine bikaranîn. Hebûna hestiyên 
mirovan her çiqas mirovxuriyê bîne 
bîra mirov jî, arkeolog diyar dikin 
ku egera binaxkirina miriyan bêtir 
nêzîkî rastiyê ye, lewre; pir caran 
hatiye tespîtkirin ku di Heyama 
Neolîtîk a beriya dîzik û qafik de, li 
Rojhilata Navîn, kevneşopiya ku li 
ser meytê mirovan gellek kirar têne 
kirin heye. 

Heta beriya keşfa Xerabreşkê, di 
qada Arkeolojiyê de qebûla ku bi 
şoreşa çandiniyê yan jî Şoreşa Neolî- 
tîk re, mirov û civak di warê adan, 
ewlehî û ji bo karên hunerî veqedan- 
dina demê de gihîştine asteke baş û 
bi saya vê şoreşê mirovahî karibûye 
mîmariyeke dewlemend û vegotineke 
sembolîk a pêşketî biafirîne. Lê 
êdî tê zanîn ku civaka Xerabreşkê 
ava kiriye, ne civakeke çandiniyê 
bûye. Zanyar didin zanîn ku komên 
nêçîrvan û berhevkar komên piçûk 
in û nêçîr û berhevkirinên wan ji bo 
pêdiviyên rojane ne. Lê belê civaka 
ku Xerabreşkê ava kiriye civakeke 
mezin e û ne pêkan e ku civakeke 
nêçîrvan û berhevkar be; berovajiyê 
vê divê civakeke pir pêşketîtir be. 
Arkeolog didine zanîn ku ji bo ev 
stûnên kevirî yên dêwasa ji zinaran 
bê birîn û anîna Xerabreşkê pêdivî 
bi 500-600 mirovî heye. Her wiha 
ji bo adana van kesan jî divê gellek 
xwarin hatibe amadekirin. Ji ber van 
şert û mercan pêwîstî bi hebûna çan- 
diniyê heye. Ji ber vê yekê, civaka ku 
Xerabreşkê ava kiriye, divê civakeke 
çandiniyê be. 




























14 


LÊKOLÎN 


BasNûçe 03-09 Mijdar 2014 


Helbestên Şerefxanê Bidlîsî 



Mehmet Gultekin 


N iS 

dîro- 
ka kurdî 
a qedîm 
Şerefxanê 
Bedlîsî 
piştî ku 
malbata wî 
ji ber êrişên 
Osmaniyan 
reviya û 
xwe spart 
îranê di sala 
1543 an de li nêzîkê bajarê Qûmê ji 
dayik bûye. Kal-bavên wî ji berêv 
de desthilardariya herêma Bidlîsê 
dikirin. Şerefxan di zaroktiya xwe 
de tev zarokên Şah perwerdahiya 
dibistanê dîtiye û di gelek zanyariyan 
de têgihîştî û zana bû. Piştî ku ew di 
gelek herêman de yên di bin hukmê 
îranê de bûn fermanrewatiyê dike, di 
sala 1578’an de jî tev malbat û xizmên 
xwe vedigere Bidlîsê û dibe serwêrê 
axa kal-bavên xwe. 

Şerefxan kitêba dîroka kevn ya 
Kurd û Kurdistanê Şerefname di sala 
1597 an de qedandiye. Şerefname bi 
farisî hatiye nivîsîn û di gelek rûpelên 
wê de helbestên wî jî cih girtine. 
Jixwe ew di gelek beşên pirtûkê de 
meyl û dilxaziya xwe ya bo wêjeyê û 
bi taybetî jî ya bo helbestê diyar dike, 
pesnê helbestvanên biyanî û kurd 
dide. Wî ev helbestên xwe jî bi farisî 
nivîsîye û bi wergera tevaya pirtûkê 
ve ew jî bi ser gelek zimanan hatine 
wergerandin. Kurdiya van helbestan 
cara pêşîn ji aliyê Mela Mehmûd de 
di sala 1858-1859 an de hatine ama- 
dekirin, piştre Mam Hejar ew werge- 
randiye bi ser kurdiya soranî û di 
sala 1970 an de çap kiriye. Wergera 
Şerefnameyê bi ser kurdiya kurmancî 
a tam û rêk û pêk ji aliyê Ziya Avci di 
sala 1997 an de hatiye amadekirin ku 
heta niha gelek çapên wê derçûne. 

Di tevaya Şerefnameyê de 129 şiîr 
ên ji yekrêz, beyt, rûbayî, çarîn û 
gelek cureyên din ên helbestê pêkhatî 
cih girtine. Piraniyan van helbestan 
ji aliyê Şerefxan de hatine nivîsîn. Di 
hin beşan de jî Şerefxan helbestên 
hin şairên cuda wek Celaddînê 
Rûmî, Camî, îdrisê Bidlîsî, beyteke 
bi zimanê tirkî ya şair Mehmûdoxlu 
û helbesteke Ebdulxellaqê kurê Şêx 
Hesenê Xizanî a li ser Bidlîsê neqil 
dike. Her wisa helbestek jî heye ku 
bi rêza „Kurdekî windakiriye kerê 
xwe li Ke’beyî“ destpêdike diyar e wî 
ew ji Nizamî Gencewî girtiye, lê navê 
Nizamî tê de derbas nabe. 

Gelek ji wan helbestan pesindayîn 
nin ku têde bi piranî pesnê Xwedê, 
pêxemberan, Qiral, Sultanan û 
mêrxasiya mîr û şerkarên Kurdan ha- 



tine ziman. Ew di hin helbestên xwe 
de jiyana mirovan û bûyeran 
gelek caran di bin bandora 
baweriya îslamî de şirove 
dike û pêre metaforên olî 
bikartîne. Şerefxan gelekî 
bi qederê bawer e, di hin 
helbestan de jî ew vê 
ramana xwe eşkere 
tîne ziman. Goreyî 
vê, her bûyerên ku li 
dinyayê diqewimin 
ji qederê tên, însan 
nikare dijî wê derkeve, 
bêçare divê ew serê xwe 
li ber wê bitewîne, wek 
ehle tessewûfê jî dibêjin, 
kes nîne ku ji hikmeta 
Xwedê fêhm bike. Tiştên 
ku li dinyayê diqewi- 
min betal in, 
derbas dibin, 
divê mirovê 
bi aqil be, 
pişta xwe bi 
mal û milkê vê 
diyayê girê nede: 

Tune di vê 
baxçeya dinê de 
ku mezin dibe 
carek 

Neketibe ber destê tûj ê 
balte û necaxek 

Di vi baxçeyê dewlemend 
de wekîperê teyrê sîmir 

Ne dê gulek bimîne, nejî 
selwî darek. 

Gelek helbest jî diyar e ku Şerefxan 
di bin bandora pêvajoya şer û bûy- 
erên dîrokî yên ku ew qala wan dike 
nivîsiye. Ev cure helbest ji alîkî de 
ji bona di dema xwendina metnan 
de bêhntengî çênebe tên bikaranîn 
û ji aliyê din de jî nivîskar bi fer- 
senda bûyeran di van helbestan de 
li xwendevanên xwe şîretan digire û 
wan li hemberî rewş û serpêhatiyên 
mirovatiye hişyar dike. Bingeha 
şirêtên xwe Şerefxan di beyta ku tê de 
dibêje „Nesîhetên ji xerezan dûr bin/ 
Wekî dermanê çareya nexwaşiyan 
e“ de eşkere dike. Helbestên wiha 
carina di nava salixdayîna qewiman- 
dinan de û carina jî di dawiya wan 
de cih girtine. Gelek ji van helbestên 
Şerefxanê Bidlîsî bi piranî ji 
şiroveyên pevçûnan û bi taybetî jî ji 
pesnê qehremaniya şerkarên kurdan 
pêktên. Di van helbestan de Şerefxan 
gelek caran metaforên ji efsaneyên 
kevnare wek yên Rostem û Hatem 
bikartîne. Di beşa fermanrewayên 
Cizîrê de piştî ku ew bi şiroveyeke 
ahengdar salixê mêrxasiya Mîrê 
Cizîrê Şerefê kurê Xan Ebdal dide, 
dibêje: 

Di dema merdîtî, Xatem tama ye, 
çiloz e, bê mecal 


Di Şerefnameyê 
de 129 şiîrên 
ji yekrêz, beyt, 
rûbayî, çarîn û 
gelek cureyên din 
ên helbestê pêkhatî 
cih girtine 


Di ceng û şer de henekan dike bi 
Rustemê Zal. 

Dema Şerefxan şerê Kurdên Bidlîsê 
dijî êrişa artêşa Osmaniyan ya ji sala 
1534 an neqil dike, pê re bi helbestekî 
jî pesn û serketina şerkarên kurd bi 
van rêzên pêşîn ên helbestê tîne zi- 
man: 

Ji herdu milan mêrxasên kurdên 
nebez 

Daketin qada şer mil hejandin bi 
lez 

Qada şerji ber simê yeksiman agir 
heldigirt 

Û dema ew qala rizgarkirina kela 
Bislîsê ji destê dagirkeran dike di 
destpêka helbestekê de dibêje: 

Bendên kemendên xwe berdan 
wekî maran 

Ji bo têxin destê xwe şêrênfelekê 

Bi dest xistin kurdan bi zora milê 
xwe hemû sengeran 

Mijareke din a girîng û berfireh 
di helbestên Şerefxanê Bidlîsî de jî 
pirsa yekitiya kurdan e. Ew di gelek 
beşên Şerefnameyê de bi hestiyarî 
qala bêtifaqiya civaka Kurdan dike 
û sedemên wê dinirxîne. Goreyî wî 
ji bona bidestxistana dewletê civak 
hewcedarê yekitiyê ye, ji ber ku 

Hemû dewletji îttifaqê peyda 
dibin 


Bêdewletîjîji bêtifaqiyê. 

Ji yekitiyê qûwet peyda dibe, 
civakên ku yekitiya xwe pêk ne- 
anîbin, ti kes jî wan nahesibîne. 

Ji yekitiya ku hewceye pêkbê 
divê dengek derkeve çewa ku du 
dest dengekî derdixin dema ew 
li hevdu dikevin. Û wek mînaka 
ji zargotina gelêrî ya ku diêbeje, 
ger du bira bibin yek gundek pê 
nikare, gundek bibe yek welatek 
pê nikare. 

Ger du dost dilê wan yek be wekî 
meqesê 

Dikarin dinê bibirin, lê hevdu 
nabirin 

Lê Şerefxan ji yekitiyê tenê quweta 
maddî fêhm nake, ew bi piranî dilx- 
wazê yekityeke îradî ye ya ku divê 
li ser esasên dadmendî, baldarî û 
tedbîr bimeşe. 

Heta tu nekî hereket bi dadmendî 
Nikarî bibî qet xwediyê dewlet û 
îkbalî 

Bigre bin ewlekarî,ji ber êrişkeran 
riya welat 

Ger tu bixwazî bibe welat geş û 
avayî. 

Nêrîna kuji dirustî ûji dil be 
Bi rastî ew îksira kîmyayê ye 
Ger qenciya însanên paqij dest 
bide 

Ji stiriyanjî şîndibin gulên nûjen. 
Dixwazî şadî, dixwazî bi derd di vê 
dinê de 

Tune bawerî di vê kevnareya dinê 
de 

Maden ku mecbûrî ye koçkirinji 
vê dinê 

Şahî xweştir eji derd û saxîji 
nesaxiyê. 

Qenc ew e yê ku tu qenc dizanî 
Çunkî tu riya eqil û qelbê yî 
Wekî sedefê bêdeng, lê tijîji nûk- 
teyan 

Her çend derveyê sedefê hestî, lê 
hundir mircan 

Tawanbariya jiyanê û xwekujiya bo azadbûnê 

Kuştina mirinê û Soysal Ekinci 


Rawîn Stêrk 


“Ji ber ku min bo xatirê azadiya 
mirovekî hezar kes bi êşan xeniqand 
min bibexşînin. Li mûn negrîn.” 

Soysal Ekinci 

K êm kes hatine ser rûyê cîhanê 
ku mirin ji ‘wate’yê derxistine 
û weke pêlîstokekê bi mirinê 
lîstine, mirin ji hal de xistine. Bele 
mirin jî carina tê kuştin û meyîtê wê li 
ser mewşiya bê watebûnê tê raxistin. 
Ew, encax ji aliyê kesên ku di nava 
lîgerîna wate’yê de gihîştinê xwedayê 
‘wate’yê ve, an jî ji aliyê kesên ku di 
nava vê lêgerînê de bê wate mane ve 
weke serfiraziyekê digîhije encamekê. 
Bê ‘wate’ hiştin an jî kuştina mirinê, 
bi gihîştina ‘wate’ya heqîqetê mimkin 
e belkî. Belkî jî dema ku mirov gihîşt 
wê astê ku êdî ‘wate’ bê ‘watebûn e’ 
dibe kujêrê mirinê. Lê mirin çawa tê 
kuştin? 

Bersiva vê pirsê di jiyana munte- 
hîrekî kurd de hatiye dayîn ku jiyan 
û şiklê koça wî ya dawî ‘gotin’ê ji binî 
ve dixilxilîne. Gotin weke şalekî kin 
ê li pejneke dirêj bê mane dimîne û 
deriye pêyvan li rûyê ziman tê wer- 
dan. An jî ziman ji barîgeha gotinê tê 
qewirandin, rût û repal tê hiştin. Lal- 
bûn, lalûtebûn û di termekî genûbuyî 
de xeniqîn. Bele, xwekuştina Soysal 
Ekinci bersiva kuştina mirinê bi 
şewateke wiha dide. Kujêriya kuştinê 
tam mefhûmeke li gorî Ekinci ye. 
Çawabûna vê jî di rêbaza xwekuştina 
wî de veşartî ye. 

Wiha dibêje di helbesteke xwe de 
Soysal: Dibê zerya evîndarî asîman 
bû ye/ Digotiye qey ne hewa, lê av 
e ew/ Bi hezaran sal bo wî/wê/ Ew 
çend kêştî noqandine/ Ez zerya û tu 
asîman/ Tu diçî û bi erde de dibarî/ 
Jiyanê dibexşînî çolistanan/ Lê min 
dimin de dexeniqînî... 

Ekinci bi helbestên xwe jî helbet 
hîmekî giranbuha daniye mêvangeha 
helbestê û helbest hez û lêkolînêrên 
helbestê jî bi sekneke rêzdarî berê 
xwe dane helbesta wî. Lê navê 
wî bi tîpên gelek mezin di nava 
muntehîrên cîhanê de hatiye nivîsîn. 
Kerba hebûnê û bersûciya jiyînê 
weke tokeke polatî diranên xwe yên 
sotî di stûyê wî re dike û her nefesek 
bo wî dibe barekî giran. Geşedanên 
civakî û siyasî yên li herêma helbesta 
wî, rastiyên ku li Rojhilata Navîn 
rû didin, bêkesî û bê mekaniya wî 
ya li metropoleke xerîb, hezkirin 
û evîndariyeke ku weke şûjinekê 
di tamarên laşê wî de degere û bi 
saya helbestê lêgerîna ‘wate’yê. Her 
roj bi dehan kuştinên ji qefleyê wî, 



çûyîn û venegerîna bi sedan 
kesên ji nivşê wî, jiyînê ji 
wî vediguhizîne tabûteke 
ku her kêlî deve wê tê 
girtin. Di salên 70’yî ku 
Tirkiye û Kurdistan jî 
hê nû hewl dide ku 
atmosfera arabesk 
ya piştî şerê cîhanê 
ku hêvîşkestinek yi 
cîhanê reşandibû 
ji ser xwe biavêje de ye, 
salên 8o’yî ku civak di bin 
xofa tundiya desthilat û 
fermandaran de dihênije 
û destpêka salên 90’î 
ku newalên welatê 
Soysal bi xwînê hitani 
dewisandin, jiyînê 
weke sûcdariyekê li 
wî dihewîne. Helbet 
ne tenê ew, di van 
demên zehmetbar 
de Soysaljî para 
xwe ji desthilatan dis- 
tîne. Şopandina sîxuran, gef, 
girtin, doz û hwd. 

Çîroka Ekinci di sala 1954’an 
de li Qersê destpê dike. Li Er- 
dexanê di dibistana şevînî ya herêmê 
dest bi perwerdeyê dike. Pişt re li 
Dibistana Mamostetî ya Kazim Kara- 
bekir ya Qersê berdewam dike. Dû re 
jî li Zanîngeha Stenbolê Beşa Ziman 
û Wêjaya Tirkî ya Fakûlteya Wêjeyê 
bi cîh dibe. Bi hinceta nasnameya 
xwe ya siyasî di navbera 1979-1981’an 
de tê girtin. Di 83’an de careke din 
tê girtin û heta 1989’an li Stenbolê 
di girtîgehê de tê girtin. Di 89’an de 
pirtûka xwe ya yekem bi navê ‘Biri 
Yitik iki Ûlke (Yek jê Wenda du 
Welat)’ çap dike. Lê pirtûk li kêfa 
desthilatan naçe û tê qedexekirin. Li 
ser vê du doz li Soysal têne vekirin. 
Helbestên wî di dema ku girtî ye de ji 
aliyê gelek govaran ve têne çapkirin. 
piştî demekê tê berdan. Di 1990’i de 
pirtûka duyem ya bi navê ‘Çagn’, di 


91’an de 
jî ‘Yikmtilar 
Altmda’ tê çap- 
kirin. 

Her çiqas Soysal 
bi rêya helbestê 
hewl dide ku 
kirasekî ‘wate’yê li ji- 
yanê bişidîne jî, hemû 
xeml firehtir tên ji jiyîn 
û gotinê re. Di 91’an de 
biryarê bêdengiyê distîne. 
Bo wî gotinê temenê xwe 
dijî kiriey û zimên bê kêr 
dihêle. Vê cadê bi lalbûnê 
dinuqute nava helbestê û di 
behra maneyê de dest bi ajnê- 
beriyê dike. Helbestên ku debî 
ya hestiyariyê li asta herî bilind e li 
dû xwe dihêle. Hemû derfetên zimên 
di helbesta xwe de weke sêhrebazekî 
bikartîne. Dîroka cîhanê û welatê 
civakbûnê dide ber pirsan. 

Soysal di heman demê de 
evîndarekî di sarinca miriyan de ye. 
Jan û xwîn ferişîna bersûciya jiyînê 
û bi ser de jî evîndariyeke ku tenê 
ew e sedema berdewamiya jiyînê. 
Evîndarê kewaniya şoreşgerekî ku 
hatî kuştin e. Demekê bi wê û zaroka 
wê re djî. Bi wê jinikê ve xwe dispêrin 
hev. Jinik mamosteya perwerdahiya 
bedene ye. Zarok 4-5 salî ye û Soysal 
navê wê li pirtûka xwe dike. Zarok 
û diya wê bo Soysal weke avzemeke 
li orta çolistanê ne. Bi wan mecalê 
jiyîne dikeve deste wî. Lê xizanî û bê 
karî deste xwe ji wî nake. Soysal her 


Di bin şewla 
evîndariyekê de, bi 
rastiyên jiyanê ku ew 
tengijandin, Soysal bû 
hevrikê mirinê 


tim li karekî digere. Li aliyekî şerê 
aboriyê dike. Carina karên rojanê 
dike. Heval û rêhevalên wî di şîrketên 
reklamê de dibin karûn, lê Soysal bi 
xizanî û êxsiliyê re têdikoşe. 

Ew hemû xal, di warê siyasî, civakî, 
rihî û bedenî ve Soysal dişkênen. 

Cîhê ku Soysal gavên xwe diavêje yek 
bi yek li bin lingê wî dixuşin. Jina 
ku Soysal bi mirinî lê hez dike hêdî 
hêdî ji wî bi dûr dikeve. Soysal her 
diçe bêhtir ditengije li hemberî jiyînê 
û hêrsê wî yê li hemberî sîstemê, ji 
rêzêbûn û binpêbûnê diwedilîne. Êdî 
çêrmreşekî qewirandî ye Soysal. Bê 
pere, bê kes, bê evîn, bê helbest, bê 
deng... Evîndara wî bi temamî terka 
wî dike. Soysal êdî weke nîhîlîstekî 
di şikeftên bê ‘wate’bûnê de li mirinê 
digere. Gefen li jinikê dixwe. Her tim 
kêrekê di çenteyê xwe de vedişêre. Bo 
ku dîsa bi evîndara xwe ve bijî hemû 
rê û rebazan diceribîne lê bê fêde. 

Vîrûsa dexesiyê tamarên wî ji laşê 

wî dikêşin. Evîndara wî ji tirsa wî li 
mala hevalekî wan ê hevpar dimîne. 
Dexesî Soysal ji rê derdixe. Rojekê 
diçe ber deriyê wî hevalê xwe û kêra 
di çenteyê xwe de derdixe. Bi gefa 
xwekuştinê daxwaza vekirina derî 
li wan dike. Piştî çendekê dimîne û 
derî venabe. Soysal kêra di çente de 
derdixe û di hûrê xwe re dike. 

Soysal di şikefta bê ‘watebûn’ê de 
cara yekem bi mirinê re bi hev dikev- 
in, lê herdû jî bi ser nakevin. Bo wî 
tenê sedemek heye bo jiyînê û ew jî bi 
hev re jiyîna evîndarê ye. Lê mixabin 
kêlî bi kêlî tekane hêvî ya wî jî diçilm- 
ise. Li Tarlabaşi ya Beyoglu’yê, li 
mala xwe yê mînanî xirbeyan xwe he- 
pis dike. Bi rojan ji malê dernakeve. 
Di şikefta bê ‘watebûnê’de ji mirinê 
re bûrimê dixwaze. Û ew hevrik di 4’ê 
îlona 1994’an de derdikeve pêşberî 
wî... 

Soysal di wê şikeftê de mirinê têk 
dibe bi xwekuştinê. Şiklê xwekuştinê 
mirov disincirîne û dixofîne. Dema 
ku polîs dikevin hundir li ser egera 
ku hinekan ew kuştiye disekinin. Ji 
ber ku Soysal ‘wate’ ya herî kûr bi 
vê dide der. Soysal bi benekî kin, di 
boriya gazê de darvekirî ye. Ji ber ku 
bilindiya boriyê ji pejna wî kêmtir e, 
lingên wê li erdê ne. Soysal kêlî bi kêlî 
mirinê dikuje di laşê xwe de. Hema 
hindik maye ku textikê juniyên wê 
begihîje erdê. Soysal nefesa dawî bi 
zorê ji laşe xwe diqewirîne. Xwe, san- 
iye bi saniye dikuje û li xwekuştinê 
temaşe dike. Di dîmenên bernameya 
televizyoneke wê deme de xuya ye ku 
Soysal desmalek girtiye ser rûyê xwe, 
weke ku rûniştî be, darvekirî ye. Bele, 
bi vî awayî Soysal mirinê dikuje û 
bersûciya jiyînê bi dawî tîne. 

^ Hunermenda ^ 
ku heta niha 3 
albûm amadekirine û ji 
aliyê muzîkhezan ve rastî 
eleqeyeke germ hatiye, 
niha bo projeyên nû 
L amadekariyan j 
V dike. / 


Melelc Rojhat 


Huner têlcoşîneke bê navber e 


Azad Xanzade 

K u meriv dikeve nav civaka 

kurdan rastî gelek kesan tê ku 
xwediyê dengekî gelek xweş in 
lê ji ber bêderfetiyê fersenda ku dengê 
xwe bigihînin raya giştî nedîine. Ew 
kes ku jin bin, astengî ji bo wan dibin 
du qat û rêya çêkirina hunerê ji bo 
wan dirêjtir dibe. Helbet ev hinek 
girêdayî hişmendiya civakê ye û 
piraniya hunermandan vê destnîşan 
dikin. 

Di muzîka kurdî de ji dengên ciwan 
û nazik yek jî Melek Rojhat e. Rojhat 
di sala 1991/an de li navçeya Elbaqê 
ku girêdayî Wanê tê dinê. Di zaroktiya 
xwe de dest bi hunerê dike lê hem ji 
hêla eşîra xwe û him jî ji hêla civaka 
xwe ve rastî astengiyan tê. Li hember 
van astengiyan dîsa jî têkoşîna xwe ya 
bo hunerê didomîne û dev ji muzîkê 
bernade. Rojhat hetanî niha sê albûm 
derxistine û ji bo van albûman jî bi 
dehan klîp kişandine. Rojhat li gel 
stranbêjiyê gotinên stranan jî dini- 
vîse. Di herdû albûmên xwe yên pêşîn 
de gotinên ku bixwe nivîsîne distrê. Di 
albûma xwe ya dawî ya bi navê 'Hêvî’ 
de tenê gotinên stranek nivisî ye. 

Rojhat di derbarê astengiyên li ber 
hunermendên jin bi gotinên, “As- 
tengiyên li ber jinê hinek jî girêdayî 
rewşa civakê ne, mixabin di gelek 
cîhan de civaka me bi hiş paş de 
maye. Meriv dikare di hejmara stran- 
bêjên jin de jî vê yekê bibîne.” bilêv 
dike. Rojhat di derheqê xebatên xwe 
de pirsên me bersivandin. 

► Tu dikarîji me re behsa rêivî- 
tiya xme ya mûzîkê bikî? 

Ez li bajarê Wanê navçeya Elbakê 
ji dayîk bûm. Ez keçikeke eşîrî me. 
Min di 12 saliya xwe de dest bi hunerê 
kir, van xebatên min bi piranî di nava 
koman de pêk hatin. Min li gelek 
bajaran xebatên hunerî kirin û ez çûm 
başûr jî. Cara yekem min albûmek 
çêkir. Ev albûma min bi amatorî bû lê 
bawerim cîhê xwe girt û gelek dergeh 


di jiyana min de vekir. Navê albûma 
min a ku dibêm amatorî ye ‘Eşqa Dila’ 
bû. Dû re albûma ‘Dûriya Evînê’ û 
herî dawî jî albûma‘Hêvî’derket. Me 
ji albûman re gelek kilîp kişandin û 
ev kilîp rastî eleqeyeke germ hatin. 
Stranên û gotinan bi piranî ez çêdikim 
lê di ya dawî de min çênekir. Ji ber 
tendirûstiyê min çar sal navber da 
xebatên xwe yên hunerî, lê hezkirina 
hunerê ez mecbûr kirim ku ez cardin 
vegerim nava xebatên xwe. 

Di tarza te de her çiqas nûan 
sên rojavayî hebinjî meriv 
kare bibêje tarzeke gelêrî 

Bi rastî, gerek meriv li gora dengê 
xwe hareket bike, deng ji kîjan tarzê 


re guncav be divê meriv li gor wê 
bistrê. Dengê min jî ji muzîka gel re^ 
baş tê. Tarza min, muzîka min hinek 
dişibe muzîka elewiyan lê ez elewî 
nîn im. Ciwanên niha tarzên cihê dix- 
wazin, weke bingehên bi pop zêdetir 
bala wan dikşîn in. Lê min tiştek daye 
pêşiya xwe, armanceke min heye û ji 
bo vê armancê jî divê tarzeke meriv ya 
diyar hebe. Di rojên pêş de ez zêdetir 
ji sîngil û klîban difikirim. 

Tu dikarî behsa derxistina 
Ibûma daivî ‘Hêvî’yê bikî? 

Stranên albûma Hêvî bi giranî 
gelêrî ne. Me ji strana evînê ya bi 
navê ‘Ez kalbûme’ re klîbek kişand ku 
ew ya Zekî Çalmak e. Oguz Abadan 



Bo jinan astengî zêde ne 


Di nav gelê kurd de jinek, 
keçek bibe stranbêj tiştek zehm- 
et e. Min ji emrê piçûk vir ve ev 
zehmetî kişand. Ji hêla malbatê 
de jî gelek astengî derketin 
hemberhi min. Astengiyên li 
ber jinê hinekî jî girêdayî rewşa 
civakê ne, mixabin di gelek cîhan 
de civaka me bi hiş paşda maye. 
Meriv dikare di hejmara stran- 
bêjên jin de jî vê yekê bibîne. 
Helbet wek jinekê, muzîka min 
gelek dergeh ji min re vekirin lê 


astengî her berdewam in. Mix- 
abin malbata min jî hunerdost 
nebû ku piştgiriyê bidin min. 
Pişthi ku dîtin ez karên baş û 
serkeftî dikim û di nav têkoşînê 
de me nêrîna wan guherî. Divê 
jinên me jî bi hêzbin û bo hunera 
xwe her tişthi bidin ber çavan. 

Di van demên dawî de ji jinan 
zêdetir dengê stranbêjên mêr 
tê, ku ez dizanim gelek jinên 
dengxweş hene lê ev nikarin 
dengê xwe bigihîjînin derve. 


arenjorî û derhêneriya albûma dawî 
kir. Li başûr jî me bi şîrketa Korek 
Muzîk re albûmêk derxist. Eleqeyeke 
baş lê hat kirin. Di warê aborî de 
mixabin zehmetî gelek hene. Çêkerên 
albûmê, bi qasî hesta ku min dixwest 
bidim der serkeftî nebûn û ez dikarim 
bibêjim ku kêmasiya albûmê ev bû. Ji 
bo her albûmê ked tê dayîn û xwediyê 
albûmê dixwaze berambera keda xwe 
bibîne. Ev hewce nake ku tenê pere 
be, eleqe bese. 

Reivşa muzîka kurdî ya niha 

çaxva ye li gorî te? 

Hetanî niha di nava gelê me de 
şer hebû û hîn jî heye. Li Şengalê, li 
Kobanê şer heye, ji ber wan jî dengve- 
dana muzîkê gelek zehmet e. Rewş 
tenê hin stranan dixwaze, tu nikarî 
derkevî derveyî vê haletê rûhiyeyê. 

Di jiyana awarte ya kurdan de muzîk 
cîhê xwe nabîne. Di serî de divê jiyana 
gel normalîze bibe yan jî ne pêkan e 
ku qalîteya domdar pêk be. Di aliyê 
qalîte de pêşveçûn nîn e. Herkes 
kilîban çêdike û belav dike, hin kes 
jî ji alî deng de baş in lê perwerdeya 
deng nestendine. Niha gelek stranbêj 
karê xwe wek tîcaretê dibînin, ez 
li hember vê me û vê weke tîcaretê 
nabînim. Ez dixwazim xizmeta çand û 
zimanê kurdî bikim û li gora derfetên 
xwe çand û ziman pêş ve bibim. Ku 
meriv bi çavên tîcarî lê binêre û ke- 
deke samîmî nedê, di qada hunerê de 
meriv pêş nakeve. 

Bûyerên daivî yên li Kurdis- 
tanê tu çaxva dibînî? 

Ez wek Melek amade me ku çi bi 
deng be, çi bi xebatên din, alîkariyê 
bikim. Ezdiyên Şengalê jî gelê Kobanê 
jî xwîşk û birayên me ne. Gelê me 
gere li hember astengiyan xwedî li 
koçberên me derkeve. Gere tu kurdek 
bêdeng nemîne û bi awayekî têkoşîna 
xwe bidomîne. Hêviya me ew e ku her 
çar perçeyên Kurdistanê jî serkeftinê 
bi destxir û deriyhe dergeyên xweş li 
pêşiya wan vebe. 

